POLTSIKOA MINDUTA DUGU\nAuzo proiektu bat da Auzoenea, auzo hontakoa, pentsatu, amestu, lagundu eta nahi dugun auzorako eta auzoarengatik lan egiten duen proiektu bat. Hamaika proiektu desberdinetan parte hartzen dugu, hala nola, Jai batzordean, Piparrika hiri baratzean, Plazara! gune komunitario batengatik, AZ auzoko garapenerako taldea, Zurriburu, San Cernin... Eredu desberdinen alde lan egiten dugu, besteak beste, errespetua, euskera, elkarlana, elkartasuna, sormena, analisi kritikoa, aniztasuna, erlazioak... Proiektu hontarako, zorionez, bi lokal dauzkagu, Aldapa kalean bat eta Descalzos kalean bestea, urte osoan auzokide eta eragilei irekitak, ekintzaz, bileraz, ikastaroz hitzaldiz...jositako lokalak. Zoriontasunez eta etxean sentitzeraen sentzazioaz beteriko lokalak, heldu zein txikiendako espaziokin, kolorez eta melodiaz beteriko lokalak, familia eta familia ez direnentzako lokalak.\nProiektu bat, bi lokal. Gastu haunitz eragiten dutenak eta zure laguntzaren beharra dutenak. Patrika minduta dugu.\nIzan amorante edo bihotz-lapurraren bitartez ere lagundu dezakezu Auzoenea. Zer esan nahi du horrek?\nDiru kopuru bat emanaz izan zaitezke Amorante, zuk nahi edo ahal duzun kantitatearekin lagunduz, noiznahikoa, hilabeterokoa, urterokoa...edo nahi bezala. Eskertu nahiean, ikastaroetan izena emateko lehentasuna izanen duzu. Bihotz-lapurra izatea da beste aukera, 8€- ko kantitatearekin lagunduz hilabetero. Eskertzeko asmoarekin, berriro ere, lehentasuna izanen duzu ikastaroetan izena emateakoan, baina baita ere 8€ deskontua ikastaroetan, dohainiko mahai eta aulki mailegua (disponibilitatearen arabera) eta txikientzako urtebetetzetarako gelak uztea (disponibilitatearen arabera ere noski).\nLasterbide honen bitartez edo Aldapa Kaleko 3/5 zenbakiko bulegoan egin zaitezke amorante edo bihotz-lapurra.\nBadira!! Prest ditugu!! Hementxe dituzue hurrengo lauhilekoaren ikastaroak!!\nYoga, Swing, Gaita, Pilates (euskaraz ala gasteleraz), Txalaparta, Afrikar Perkusia... beste askoren artean aurkitu dituzu oraingo eskaintzan. Berritasunen artean Kantua dugu, zure ahotsa aurkitzeko eta lantzeko aukera, eta Yoga Familian, oraingoan helebiduna izanen da eta 4 sesio aukeran, guzietan ala bakar batean eman dezakezu izena.\ntriptikoa_digital (372.75 kB)\nasteBURUAZ! ¡Me apunto de cabeza!\nBadator asteburua! Bagoaz Artiedara!! Urtarrilaren 28 eta 29an lanean arituko gara bizi eta maite dugun auzoari buruz, zer dugu, nola dugu eta zer da etorkizunarako nahi duguna eta nola eginen dugu, hamaika gauza egiteko, hamaika pertsona gara auzo hau bihotzetan dugunok, hamaika pertsona asteburu horretan Artiedan egonen garenak. Anima zaitez gurekin parte hartzera!! Elkar ezagutzeko, koordinatzeko, elkarrekin ongi pasatzeko eta amesten jarraitzeko, auzo hobea eraikitzen jarraitzeko, Alde Zaharra asteburua pasatzera doa.\nOLENTZEROREN BILA GOAZ!\nOlentzeroren bila goaz eskutitza ematera. Aurten, haize korronte hotzak direla eta, ibilbide desberdina hartu du gure Olentzerok. Beraz, Torres de Elorz herrira gerturatuko gara ea topatzen dugun.\nAurten, trena hartu ordez autobusetan mugituko gara, garraio kolektiboa, ekologikoa eta giro onez betea! Saia gaitezen denok elkarrekin joan eta herria kotxez ez betetzen. Arratsaldeko 16:45etan aterako gara.\nBerriro ere kolore ezberdineko txartelak egongo dira, Auzoenean har dezakezu zurea. Koloreak esango digu noiz den Olentzerori agurtzera joateko momentua. Herrian bertan egingo dugun zozketa batek emango digu koloreen ordena. Horrela, Olentzerori eskutitza ematera joateko gure momentua izango dugu guztiok.\nGainera, txokolate bero goxo-goxoa jateko aukera izango dugu! Hm.... On egin denoi!! Eta noski, ingurumena errespetatu eta zakarrontziak erabili!\nEspero dugu guztion laguntzarekin egun polita igarotzea\nGENDULAIN JAUREGIA EZAGUTU NAHI?\nDATOZEN EGUNETAKO ORDUTEGIAK\nHementxe dituzue datozen egunetako ordutegiak:\nAzaroak 29 Asteartea ITXITA\nAzaroak 30 Asteazkena IREKITA 17:00etatik 19:00etara\nAbenduak 1 Osteguna IREKITA 17:00etaik 19:00etara\nAbenduak 2 Ostirala IREKITA 17:00etatik 21:00etara\nAbenduaren 5etik 9ra, Astelehenetik Ostiralera, ITXITA\nBueltan ikusiko dugu elkar!!! Ongi izaaaan!!


Folk erremedioak urduritu emakumeak azkar - Forte Love\nFolk erremedioak urduritu emakumeak azkar\nZer egin, nola berreskuratu falta nahia, urduritu elkar, hobetzeko intimo gogo-aldartea? Lagun dezake aphrodisiacs.\naskatzeko, nahiz eta gehien nahaste neska;\nArabera pertzepzioa, natural aphrodisiacs emakumeen bezalakoa izan daiteke zaporea (irensten janaria) edo usainak.\nModurik errazena libido handitu da erromantiko bat prestatzen kandelen afari, non nagusiak nabarmenduz jarri behar dira, platter bat. Badira produktuak gogora ekartzen duten emakumeen desira.\nOstrak, ganbak, kabiarra, itsaski-kalitatea hobetzeko, sexuaren, handitu sexu-jarduera, dinamizatzen.\nOliba estimulatzen sexu-sena, laguntzea ikuskera.\nBergamota olio – aldartea hobetzen, kanporatzea antsietatea, depresioa, laguntzen emakume bat erraz eta azkar askatu ohe, erliebeak estresa eta nekea. Olio hau erabil daiteke masaje erotikoa, eta gehitu du, aroma lanpara eta abar.\nOlio jengibrea. Askok uste duten jengibrea bat da, gizonen usain, baina, era berean, egintza on emakumeak. Gordetzen zuen, batetik, antzutasuna, arintzen sexu-inpotentzia, bat egiten du emakume desiragarria, femeninoa, lasaia. Horri esker, olio neska errazagoa eta errazagoa erantzuteko irudimena gizonak.\nSage – eragozten frigidity, hobea laguntzen du prozesu kontzepzio. Buruz eragina landare hau ezaguna zen Antzinako Egipto. Ondoren, hau belarra jotzen da sakratua eta eman bere emakume gazte bat berreskuratzeko azkar biztanleriaren ondoren suntsitzaileak gerrak eta epidemiak dela aldarrikatu dute, pertsona kopuru handi bat. Gaur egun, adituek gomendatzen duten emakumeen kontsumitzen freskoa zukua salbia.\nBeraz, izango duzu Adierazteko gai guztiak bere sentimenduak bigarren erdia, eta izango da gehiago handitu eragina afrodisiako. Aurkeztu nahi dugu, zure arreta gutxi errezeta libido handitzea:\nOndoren, cool, betaurreko sartu pour eta hoztu. Iragarki postrea ladies prest.\nNola azkar ilusioa emakume aurretik sexua: aphrodisiacs, sendagaiak eta folk erremedioak sexu arousal emakumeak\nLehen, berez, iradokitzen aukera dagoela zerbait gaizki dago zure bikotearekin: 1) Zuen konpromisoa hartzen duten ekintzak, horren ordez, atsegina, ez edozein eragin sentimenduak edo, are gehiago, kontrako; 2) ez Zuen interesa duzu gizon bat bezala 3) izan Ahal izango duzu "moralki" urrun da – emakume batzuk, besterik gabe, ezin aitortu neure burua pertsona harekin ez dago psikologikoa intimitatea.\nSentikorra pertsona aldaketa aldartea antzeman litezke, edozein gauza txiki – esan nahi du zerbait testuinguru honetan ulertzen duzu, ez da erlaxatu. Hori pentsatzen.


ED+HOBEKUNTZA PLANAK - b05ortuella\nMartxoaren 10ean erabilitako dokumentua Lehen Hezkuntzako 3. mailakoen Ebaluazio Diagnostikoa aurkezteko.\nHemen duzuen Martxoaren 10ean erabilitako informazioa, deskargatu ahal duzue loturak jasotzeko!\n54. artikulua.– Diagnostiko-ebaluazioak.\n1.– Diagnostiko-ebaluazioak hezkuntza-eskumenak dituen sailaren eta ikastetxeen erantzukizun partekatua dira, eta hobetzeko aukera gisa eta ikastetxeentzako eta, oro har, euskal hezkuntza-sistema osoarentzako erronka gisa hartu behar dira.\nDiagnostiko-ebaluazioa osatzen duten proben helburua izango da ikasleek oinarrizko konpetentzietan zer maila lortu duten egiaztatzea.\nLortutako konpetentzia-mailan faktore indibidualak eta faktore sozioekonomiko, kultural eta linguistikoak hartuko dira kontuan.\nKanpoko nahiz barruko ebaluazioa baliagarriak izango dira oinarrizko zehar-konpetentziak eta diziplinen barrukoak ebaluatzeko, bai eta ondorioak ateratzeko ere, hezkuntza-sistema hobetzeari begira.\nDiagnostiko-ebaluazioak osatzen dituzten probak Euskal Autonomia Erkidegoan funts publikoak jasotzen dituzten ikastetxe guztiek egingo dituzte.\n2.– Hezkuntza-eskumenak dituen sailak ebaluazio-diagnostiko bat egingo du, Lehen Hezkuntzako hirugarren eta seigarren maila amaitzean. Ebaluazio horiek ez dute eragin akademikorik izango; ikastetxeentzat lagungarria eta orientagarria izango da; familientzat eta hezkuntza-komunitate osoarentzat, informatiboa.\n3.– Lehen Hezkuntzako hirugarren mailako ebaluazioa barrurako izango da, eta ikastetxeek berek egingo dute, hezkuntza-eskumenak dituen sailak ikastetxeen esku jartzen dituen irizpide eta ereduak kontuan izanda. Ebaluazio horren bidez, egiaztatuko da, gutxienez, zenbateraino menderatzen dituzten konpetentziak, hizkuntza-komunikazioan eta literaturan (euskara, gaztelania eta ingelesean) matematikan eta zientzia arloan. Emaitzak banakako txostenetan aurkeztuko zaizkie familiei. Hezkuntza-eskumenak dituen sailak ebaluazio hori osatzeko kanpo-ebaluazio bat egin ahal izango du, sistemaren lagin gisa (hezkuntza-ereduak, ikastetxeen titulartasuna, adierazle sozioekonomikoak eta kulturalak ebaluatzeko).\n4.– Hirugarren mailako ebaluazioa txarra balitz, irakasleek ohiko edo ezohiko neurririk egokienak hartu behar dituzte. Zailtasunak gainditzeko indartze-planak eta banakoen edo taldearen emaitzak hobetzeko planak izango dira, familien laguntzarekin eta hezkuntza-babeseko baliabideen bitartez. Lehen Hezkuntzako hirugarren mailako diagnostiko-ebaluazioaren ondorio gisa ezartzen diren indartzeko eta hobetzeko planak laugarren mailan zehar egingo dira.\nEBAZPENA, 2016ko abenduarenaren 23koa, Hezkuntza sailburuordearena, Euskal Autonomia Erkidegoko ikastetxeetan 2016-2017 ikasturtean oinarrizko konpetentzien ebaluazio diagnostikoaren prozesuan aurreikusten diren probak gauzatzeko jarraibideak ematen dituena.\nGure Berritzegunean site hau sortu dugu zuentzako langungarri izango delakoan:\nDokumentu hau ISEI-IVEI-k, Euskal Herriko Unibertsitateak eta HezkuntzaHizkuntza Politika eta Kultura Sailak burutu dute Ebaluazio Diagnostikoko probek neurtu nahi duten konpetentzien lorpen eta ikaskuntza multzoari eskolak benetan egiten dion ekarpena ezagutzeko, eta Euskadiko hezkuntza-sistema hobetzen laguntzeko beste ikastetxe batzuetara transferitu daitekeen jardunbide egokien katalogoa egin nahian.\nEbaluazio guztiek izan behar duten prestakuntza eta hobekuntzazko xedea betetzen laguntzeko, proiektu honen helburua Euskal Autonomia Erkidegoko (EAE) balio erantsi handiko ikastetxeetan gauzatzen diren jardunbide egokien katalogoa egitea da.\nDiagnostiko ebaluaziorako ikuskaritzako dokumentuen loturak\nIkastetxeko txostena eta hobekuntzararako esku-hartze plana (word, 214 KB)\nDokumentu hauek irakurtzeko gure dokumentuen atalean aurki ditzakezue.\nEBALUAZIO DIAGNOSTIKOA ETA HOBEKUNTZA PLANEN DOKUMENTUEN APALATEGIA\nTelefonoa: 946640027 | Telefonoa: 946640773 | Telefonoa: 946641667 | Fax: 946641684


Jaurlaritzak 2019rako iragarritako soldata igoerarekin ez da azken urtetako erosahalmena berreskuratuko\nJoan den azaroaren 6an Eusko Jaurlaritzako eledun Josu Erkorekak adierazi bezala, %2,25eko soldata-igoera aplikatuko zaie euskal administrazioko langileei urtarriletik aurrera, 2019ko Aurrekontuen Zirriborroan ezarritakoari jarraiki eta EAEko eta Estatuko aurrekontuak noiz onetsiko diren zain egon gabe. Neurri honek, ordea, ez du azken urtetako erosahalmenaren galera berreskuratzeko aukerarik emango.\nELAk berriro salatu du gobernuaren begirunerik eza herri-langileekiko, eta haien ordezkaritza daramaten sindikatuekiko; izan ere, proposamen hori hedabideetan zabaldu du, aldez aurretik Mahai Orokorreko sindikatuei jakinarazi gabe. Azaroaren 15erako zegoen bilera deiturik, baina ez dute negoziaziorako aukerarik eman.\nProposamenaren soldata-igoera guztiz eskasa da: ez du bermatuko azken urteotan galdutako erosahalmena berreskuratzea; ez dago loturik KPIrekin; eta gainera, KPIaren azken aurreikuspenak kontuan hartzen baditugu, beste galera bat ere izan daiteke euskal administrazioko langileentzat.\nHori dela eta, ELAk uko egiten dio Gasteizko gobernuaren proposamen horri, 2018ko martxoan PPren, UGTren, CCOOen eta CSIFren arteko akordioa bere eginez %2,25eko igoera dakar-eta. Gogoratu behar dugu, gainera, akordio horren betetzea baldintzaturik dagoela, alegia, autonomia-erkidegoek defizit-helburuak, gastu-goia eta zor-muga betetzearen baldintza pean dagoela. Bestalde oinarrizko legeen bidez autogobernuaren esparruan esku hartzeko joeraren jarraipena dela.\nELAk Eusko Jaurlaritzari eskatzen dio kontuan hartu dezala 2019ko soldata-igoeran azken urteotan galdutako erosalmenaren itzulera, %15 ingurukoa, hain zuzen ere. Mahai Orokorraren bileran ELAk hori bera eskatuko du, eta baita enpleguaren arloan benetako negoziazio bat hasteko ere, sektore publikoko behin-behinekotasunaren tasa, %35etik gorakoa, sektore pribatukoa baino askoz handiagoa da-eta. ELArentzat premiazkoa da aldi baterako enpleguarekin eta prekarietatearekin amaitzea sektore publikoan. Horretarako, behin-behineko milaka langileren lanpostuak finkatu behar dira, eta azken urteetan murrizturiko lan-baldintzak berreskuratu (Itzarri, erretiro-primak, lanbide-garapena...).\nAzkenik, ELAk Eusko Legebiltzarrean ordezkaritza duten alderdi politikoei eskatzen die ez dezaten babestu gobernuaren proposamena, eta gobernuari exijitzea behingoz ekitea soldata zein enplegu arloetako akordioak bideratzeko moduko negoziazio bati.


Estiloaren handitasun naifa | EIBZko liburutegia\nEstiloaren handitasun naifa\nHasier Rekondo / 2014-06-08 / 398 hitz\nEgilea: Katixa Dolhare-Zaldunbide\nEstiloaren eta edukiaren artean zenbaitzuetan sinesgarritasuna kokatzen da, nobela «soziologiko-digresiboa» egin nahi bada bederen. Azkenaldian maiz dakusagu gurean etorkinen egoeraren berri emateko detektibe- generoaren erabilera askea. Kasu honetan sinesgarritasunaren amua goxoki eta samur irents dezakegu: Euskal Herriko iparraldean ezkutupean etorkinekin lanean diharduen emakumezko polizia euskaldun baten istorioa kontatzen zaigu lehen pertsonan. Agian Hegoaldean ez litzatekeena batere sinesgarria, sinesgarriago egiten baita Iparraldean, geopolitikaren ajeak nonbait.\nEuskal Herritik at zenbait urtez bizi ondoren, emakumezko poliziak Harriaga sorterrira itzultzea erabakiko du, baina ezkutupean gordeko du bere sekretua herri abertzalearen aurrean. Euskal Herriko bi aldeetan gertatu ohi den gisara, taldearen orroa itogarri suertatuko zaio. Badira harribitxiak nobelaren atarikoetan. «Dogmak, ideologiak, teoriak, kontzeptuak, politikak, sistemak eta horiek eragiten duten militantzia barkagogor eta itogarritik urrun gelditzen naiz, nire buruaz eta urratsez edozein mementotan irri egiteko gisan erabiliz». Prosa ehuntzean Marcel Prousten kutsua antzematen zaio Dolhare-Zaldunbideri, sintaxiaren eraikuntzan nabarmentzen dena preseski. Euskaraz aske edozein gairen inguruan hitz egiteko abilezia, berriz, Itxaro Bordaren literaturgintzatik datorkio: Iparraldeko giro itogarria nortasun indibidualarentzat, herri azalean ezkertiarra eta sakonean eskuindar-arrazista, bertako etorkinen inguruko aurreiritziak eta kanpoan bizi diren etorkinen gaineko oniritziak, euskaldunek euskarari erakutsitako hipokrisia, abertzaletasunaren gaineko iritzi libreak… molde distiratsuan azaltzen zaizkigu, aipaturiko prosa eta lexikoaren ederrak (Lapurdiko lexiko aberatsa darabil) bidaide.\nAlta, erabilitako ildo narratiboen uztarketa gorabeheratsuek ahuldu egiten dute nobelaren handitasun estilistikoa. Izan ere, polizia horrek zenbait «agindu bitxi» jasoko ditu, bi ildo narratibo nagusiek bat egiten dutenean sinesgaitz bihurtuz. Nolatan ez dakigula ezkutupeko lanaz jabetuko den Sinbulunbai mutiko adoptatuak Senegalen galdutako bere gurasoak aurkitzeko eskatuko dio; horrez gain, bere nagusi den unitateko emakume bakarrak, Salimak (nobelaren azken aldera, spoiler-arekin ezer zapuztu nahi gabe, bikote keinuak egingo dizkiona), proxeneta bat atxilotzeko mandatua egingo dio, non eta Senegaleko Tuba herrialde fundamentalistan. Nobelaren funtsa ez bada erabat detektibe-generokoa, digresio soziopolitikoak gailentzen baitzaizkio, baditu zenbait literatur mcguffin, baina ahulak nolanahi ere. Esaterako, proxeneta bila Senegalgo herrialde fundamentalistara egindako detektibe-bidaia-turistiko-historikoa aditutako telefono dei batez amaitzen da, proxeneta Frantzian dela konturatzen baitira polizia eta bere lagun Mamadu senegaldar homosexuala. Nobelaren amaiera ipuin maitagarri bihurtzeak ere ez dio askorik laguntzen narrazioaren sinesgarritasunari. Hala ere, estiloak salbatu egingo du nobela naiftasun horretatik.\nKategoria Berria egunkaria, Liburua, etiketak 2014, Berria, Biribilgune, Elkar, Katixa Dolhare-Zaldunbide, Liburua by Mirentxu. Gorde lotura.


Family Guy telesailaren pertsonaiak - Wikipedia, entziklopedia askea.\nFamily Guy telesailaren pertsonaiak\nFamily Guy telesailaren pertsonaiak.\n1 Pertsonaia nagusiak\n2 Griffin Familiaren senideak\n2.1 Peteren familia\n2.2 Loisren familia\n2.3 Brianen familia\n3.1 Swanson familia\n3.2 Brown familia\n3.3 Goldman familia\n3.4 Beste auzokoak\n4 Quaghog 5 TV Katea\n6 Quahogko jendea\n7 Beste pertsonaiak\nPeter Löwenbrau (McFinnigan) Griffin: Griffin familiaren aita da. Garagardoa eta telebista atsegin ditu. Lehen jostailu-lantegi batean egiten zuen lan, bere nagusia hil eta ondorioz, lantegia itxi zuten arte. Orain, garagardo-lantegi batean egiten du lan. Loisekin ezkonduta dago eta hiru seme-alaba ditu: Chris, Meg eta Stewie.\nLois Pewterschmidt Griffin: Peterren emaztea da. Rhode Islandeko aristokraziatik zetorren, baina aristokraziari uko egin zion Peterrekin ezkondu zenean. Etxekoandre ilegorri erakargarria da, leiala eta independentea, familia mantentzen du eta Peterren aitaren amorrua jasan behar baitu, Lois protestantea delako, bera, ordea katolikoa. Modelo izan zen, baita piano irakaslea ere. Tae Jitsu borroka-artea daki Peterrek familia osoaren aurrean berataz iseka egin zuen ezkero. Halaber, gaztaroan, Kiss musika taldeko taldekide baten neskalaguna izan zen.\nMegan "Meg" Griffin: Seme-alabarik zaharrena eta neska den bakarra da. Ospetsu izatea da gehien desiratzen duena, baina ez du lortzen. Kapitulu batean, lagunak egin ahal izateko lesbiana zelaren itxurak egin zituen.\nChristopher "Chris" Cross Griffin: Bigarren seme-alaba eta Meg baino gazteagoa da eta. Ile horaila du eta gainpisua du. Bere armairuaren barruan bizi den tximinoak izutzen du. Marraztea gustoko du, eta behin, New Yorken margolari ospetsua eta Kate Mossen mutilaguna izan zen. Hala eta guztiz ere, ez zaio ondo ematen neskekin hitz egitea.\nStewart "Stewie" Gilligan Griffin: Semerik gazteena da. Haurtxo bat den arren, oso azkarra da eta supergaitasun intelektuala du. Gerra eta txikizioekin zerikusirik dituzten gauzek erakartzen dute eta Stewieren helburuak bere ama hiltze eta mundua menderatzea dira. Inork, Brian Griffin ezezik, inork ez du Stewie ulertzen eta familiakoek uste dute umeen kontuak direla.\nH. Brian Griffin: Ez da txakur arrun bat. Familiako kide bat bezala hartzen dute, Austinen (Texas) jaio arren. Peter Griffinek adoptatu baitzuen kale-txakur bat besterik ez zenean. Txakur honek kultura maila handia du eta gizakiek bezalaxe hitz egiten, ibiltzen eta janzten da. Alkohola eta drogekin arazoak dituenez psikoanalistarenera jotzen du maiz.\nGriffin Familiaren senideak[aldatu | aldatu iturburu kodea]\nPeteren familia[aldatu | aldatu iturburu kodea]\nFrancis Griffin: Peterren aita ez-biologikoa da. Katolikoa da etaharen fedea inposatu nahi dio haren familiari. Haren heriotza eta gero, Francis ez zela Peteren aita esan zen. (†)\nThelma Griffin: Peterren ama eta Francisen emazte ohia.\nMickey McFinnigan: Peterren aita biologikoa.\nLoisren familia[aldatu | aldatu iturburu kodea]\nCarter Pewterschmidt: Loisren aita. Aberatsa da.\nBarbara "Babs" Pewterschmidt: Loisren ama eta Carteren emastea.\nCarol Pewterschmidt: Loisren ahizpa. Senar asko ezan du. Seme txiki bat du.\nBrianen familia[aldatu | aldatu iturburu kodea]\nJasper: Brianen lehengusu homosexuala.\nAuzokoak[aldatu | aldatu iturburu kodea]\nSwanson familia[aldatu | aldatu iturburu kodea]\nJoseph "Joe" Swanson: Peterren bizilagun minusbaliatua da, eta lagunik onenetakoa da ere. Nahiz eta gurpil-aulkian egon, polizia-agentea izaten jarraitzen du. Oso gizon gogorra da.\nBonnie Swanson: Joeren emakumea. Sei urte egon zen haurdun, baina azkenean, ekarri zuen mundura bere alabari, Susie. Joeri munduko gizonik sexiena dela esaten dio.\nKevin Swanson: Joe eta Bonnieren semea. Bere aita bezain gogorra da. Jendeak pentsatu zuen Iraken hil zela, baina gero itzuli zen.\nSusie Swanson: Joe eta Bonnieren alaba, ahurtxo txiki bat da.\nBrown familia[aldatu | aldatu iturburu kodea]\nCleveland Orenthal Brown: Peterren bizilagun beltza da, eta lagunik onenetakoa da ere. Oso pertsona motela da totem batek jo zuelako buruan. Telesaila utzi zuen ete ber telesail pertsonala dauka: The Cleveland Show.\nLoretta Marie Callender Brown: Clevelanden emakume-ohia da. Clevelandekin dibortziatu zen bera Quagmirekin oheratu zelako.\nCleveland Orenthal Brown Jr.: Cleveland eta Lorettaren semea da. Ezin du geldirik egon.\nGoldman familia[aldatu | aldatu iturburu kodea]\nMort Goldman: Familiaren aita judua da. Farmazia batean lan egiten du.\nMuriel Goldman: Familiaren ama. (†)\nNeil Goldman: Familiaren semea. Meg-ez maiteminduta dago.\nBeste auzokoak[aldatu | aldatu iturburu kodea]\nGlenn Quagmire: Peterren bizilagun likitsa da. Edozein emakumerekin egoteko prest dago. Gainera, ezin du Lois bere burutik kendu eta bere armairua Loisen argazkiez beterik du.\nHerbert: Auzoaren gizon zahar bat. Chis erakartzen dio.\nJesse: Herbertren txakurra.\nQuaghog 5 TV Katea[aldatu | aldatu iturburu kodea]\nTom Tucker: Quaghog 5 TV Katearen albistaria.\nDiane Simons: Quaghog 5 TV Katearen albistaria. (†)\nJoyce Kinney: Quaghog 5 TV Katearen albistaria.\nTricia Takanawa: Quaghog 5 TV Katearen erreportaria.\nOllie Williams: Quaghog 5 TV Katearen erreportaria.\nAdam West Alkatea: Quahogko alkate zoroa da.\nEpailea: Izenik ez epaile Afro-Amerikarra.\nQuahogko jendea[aldatu | aldatu iturburu kodea]\nSeamus: Bi makilezko hanka eta bi makilezko besoak duen marinela da.\nBruce: Bibotedun gizon bat da. Leku desberdinetan lan egiten du.\nJillian Rusell: Brianen neska-laguna izan zen. Oso kokoloa da, baina erakargarria.\nElmer Hartman Doktorea: Griffin familiaren medikua da.\nHorace: Peter eta bete lagunak joaten diren tabernaren nagusia da.\nJake Tucker: Tom Tuckeren semea. Burua okertuta dauka.\nConnie D'Amico: Institutuaren neska herrikoi bat.\nOilar Erraldoia: Beti Peterrekin borrokatzen den oilar handi bat da. Bere benetako izena "Ernie" da.\nKoipedun Gizon Gorra: Koipedun gizon gor bat da. Bere benetako izena "Jay" da.\nHeriotza: Pertsonei beste mundura eramaten duen izakia da.\nRupert: Stewie-ren pelutsezko hartza.\nArmairuko Tximino Maltzurra: Chris-en armairuaren barruan bizi den tximino gaiztoa da.\nOrriaren azken aldaketa: 19 otsaila 2019, 05:53.


Txikipedia:Hego Poloa - Wikipedia, entziklopedia askea.\nHegoburua edo Hego poloa Lurreko eta beste edozein planetatako lekurik hegoaldekoena da. Beraz, Ipar Polo edo Iparburuaren kontrakoa da. Euskaraz, hegoaldeko lurburua ere deitzen zaio.\nGure planetan, Lurrean, hego poloa Antartika kontinentean dago, 90° H latitudean, eta, beraz, Hego hemisferioaren erdigunea da. Izotzez erabat estalita dago eta Ipar Poloa baino hotzagoa da; udako tenperatura -25 °C izaten da, batez beste. Leku hau hain hotza da eguzkia inoiz ez delako oso altu egotera iristen zeruan.\nRoald Amundsen esploratzaile norvegiarra izan zen leku honetara iritsi zen lehena, 1911. urtean. Txile da polo honetatik hurbilen dagoen herrialdea (Hego Sandwich uharteak kontutan hartu gabe), eta Ushuaia, berriz, hurbilen dagoen hiria, Argentinan kokatua.\n↑ «hegoburu», Euskaltzaindiaren Hiztegia.


Ibaien maila jeitsi den arren, euria gogotik botako du gaur ere - Goierriko Hitza : Goierriko Hitza\nAlerta eta abisu artean eman zen atzo arratsaldea egun osoan zehar botatako eurijasaren ondoren. Gauez errekak zaintzen eman dute Goierriko hainbat puntutan udal teknikari eta babes zibileko langileek. Oria ibaiak gainezka egin zuen hainbat puntutan, Agauntza ere maila horiraino iritsi zen. Zumarragan, esate baterako, tren bat errailetatik atera zen euriteen ondorioz eta une batez trenbidea erabat moztuta gelditu zen. Zauriturik ez zen izan behintzat. Udalek neurriak hartu zituzten, hondar poltsak pilatuz adibidez, ibaiak gainezka egingo balu babesarako. Ordiziako Udalak ere alerta laranjako protokoloa jarri zuen martxan. Ia eguerdirako itxi zuten han Mallutz industrialdetik Tximistarako N-I azpitik igarotzen den pasabidea, gainezka egin zuen Oriak azkenean puntu hartan. Euskalmetek egindako iragarpenaren arabera gaur euri zaparrada gogorrak izango dira oraindik, kazkabarra ere bai. Elur maila iluntzerako, gainera, 200 metrotan jarri dute. Atzoko dauei dagokionez, Zegamako prezipitazio maila nabarmendu du metereologia agentziak. Egun osoan zehar 122 litro ur pilatu ziren metro karratuan.


Tea Matcha Slim erosi Puertollanon\nTea Matcha Slim Puertollanon\nMatcha Slim Espainian eskuratu dezakezu, Puertollanonera bidalita fabrikatzailearen webgune ofizialean soilik. Produktu bat eskatu behar baduzu, joan gunera, idatzi zure izena eta telefono zenbakia. Arduradunak deituko dizu zure intereseko galdera guztiei erantzuteko eta eskaera egiteko. Paketearen ordainketa mezularitzara bidalitako diruaren bidez edo posta bidez edo mezularitza bidez.\nZure hirirako% 50eko deskontua dago; izan denbora pisua galtzeko produktu bat erosteko prezioaren erdian.\nNola erosi Puertollanon Matcha Slim\nNola erosi Matcha Slim Puertollanon tea 49 € tan\nJaso posta bidez mezularitza bidez zure etxera (paketea jaso ondoren ordainketa) Puertollanon.\nPaketea jaso ondoren, eskaera ordaindu eta entrega ondoren bakarrik ordaindu ahal izango duzu. Paketea mezulari bidez zehaztutako helbidera bidaltzeko prezioa alda daiteke kokatuta zauden hiriaren arabera.\nBizkortu erosi% 50eko beherapenarekin. Sustapenaren baldintzak mugatuak dira. Zure hiriarentzako eskaintza ere badago - Puertollano (Espainia).\nEskatzeko Matcha Slim Puertollanon % 50 bakoitza


Sareizkribuak: Momentu batean pentsatzearen emaitza\nPublicado por Nerea en 8:13\nNi naz ezkorra, zu beti baikorra izan zatez ze zure irribarreak guapua iten dotzu ta pozik iten dozte.\nEtzauz bapezbe zoratuta. Danok antzekoparezido eoten gara. Galtzeari bildur dotzegu, bakizu? Zoriontsu iteko buruauste asko dekogu, problemea alrebes itea izan leike. Gauza txarrau ikusteak gauza asko erakusten dau. Hasteko, dekozunari balio emoten dotzezu ta ez galtzeko ahaleginduten zara. Nik bebai bildur asko dekot, baia bildu horrik lurrari lotzen doztie. Nik gurago lurran eotia zeruan baino.


Ikasle eta graduatu berrien artean, 150 pertsonak baino gehiagok ezagutu ahal izan ditu punta-puntako enpresa hauen aukerak eta proiektuak, lan-munduan hasi baino lehen.\nUnibertsitateko ikasturtearen amaierarekin bat, Bizkaia Talentek ere amaitu egin du Talentia Skills; ikasleen zeharkako gaitasunak garatzea helburu duen bikaintasun-programari amaiera eman dio, azken hilabeteotako jarduera osatuta: Talentia Week.\nJarduera berri horrek Bizkaiko 20 erakundetako ordezkariak potentzial handieneko euskal unibertsitateetako laugarren mailako ikasleekin bildu ditu lau egunez jarraian, programaren helburu nagusietakoa betetzeko: talentu gazteak modu proaktiboan hurbiltzea Bizkaiko eta EAEko enpresa eta erreferentziazko sektoreetara. Programako parte-hartzaile ohiek ere, egun profesional juniorrak eta Talentia sareko kide aktiboak direnak, hartu dute parte.\nOnline dinamika horrek elkargune bat sortu du, eta hala enpresek nola ikasleek onura atera dute. Izan ere, batetik, erakundeek epe ertain edo luzean kontratatzeko hautagai potentzialak hautemateko balio izan du, bai eta horiek lehen lanbideari eta garapen profesionalari buruz dituzten itxaropenak zein diren ezagutzeko ere. Bestetik, talentu gazteek bertatik bertara ezagutu ahal izan dituzte enpresek eskaintzen dituzten proiektuak, langileen laneko ongizate-politikak, lan-eredua edo aukera profesionalak.\nHauek izan dira parte hartu duten erakundeak, ezaugarri eta lan-alor ezberdinetakoak: Accenture, All Iron Ventures, Apnabi, Arteche, Barbara IoT, Cikautxo, Egoin, Euskaltel, Everis, Fineco Banca Privada Kutxabank, Grabit, Histocell, Innitius, Kurago, Maier, Orbea, Ormazabal, Pierburg, Sener eta Tecuni.


Ezker Iraultzailea - Kapitalismoa planeta hiltzen ari da. Iraultza behar dugu!\n2019. urtea beroena izanen da 1850az geroztik. Eta hurrengo bost urteotan tenperatura altuagoak aurreikusten dira. Ozeanoak oxigenoa galtzen ari dira, datozen zortzi hamarkadetan itsas-mailak metro erdi bat gora egingo du, egur eta laborantza industriak baso-tropikalak (Amazonian bezalaxe) ustiatzen ari dira suteak eraginez eta Artikoa zein Groelandia izotzik gabe geratzen ari dira etengabe.\nEz dago irtenbiderik kapitalismoan\nEgoerak okerrera egin du, noiz eta aurrerapen zientifikoek klima aldaketa geratu eta mundua modu jasangarriz bermatzen ahal dutenean. Nolatan da posible? Arrazoia argia da: sistema kapitalista bankarien, kapitalista handien eta espekulatzaileen irabazi ekonomikoak bermatzean oinarritzen da, langabezia masiboaren, prekarietatearen, hezkuntza eta osasunaren pribatizazioaren edo ingurumenaren suntsipenaren kontura.\nMunduko gobernu kapitalisten hipokresiak ez du mugarik. Klimaren aldeko goi bilerak antolatu eta ingurumenaren aldeko neurriak erabakitzen dituzten bitartean, meategi-, petrolio-, gas-, siderurgia- edo argindar enpresak adostutako neurriak bete ez eta egoera okerragotzen dute.\nKiotoko Protokoloak merkatu bat sortu zuen emisioak erosi eta saltzeko. Herrialde batek gutxiago kutsatuz gero, soberazko emisioak saldu ditzake, eta horrela jarrai dezake planetaren tenperatura igoarazten eta planeta pozoitzen. Logika ero horrek “etorkizun klimatikoak” direlakoak sortarazi ditu, hau da, Burtsan kotizatzen diren balio espekulatzaileak: 2005az geroztik, 9.700 milioitik 45.200 miloietara pasa dira.\nHerritar gehienen ongizateak talka egiten du esku gutxietan diren natur- eta energia- baliabideen jabetza pribatuaren kontra.\nStanford Unibertsitateko Mark Z. Jacobsonek gidatutako txostenaren arabera, 2030. urterako haizeak, urak eta eguzkiak sor lezakete munduko energiaren %100. Hala ere, kapitalistek, ez dute inongo interesik horretarako behar diren inbertsioak egiteko. Nahiz eta ekosistemak suntsitzen jarraitu, nahiago dute egungo mozkinak izatea.\nEstatu espainiarrean, PSOEren gobernuak aipatu du “Trantsizio ekologikoaren agenda” jartzeko beharra. Hala ere, Pedro Sanchezek klima aldaketaren aurka benetan borrokatu nahiko balu, aurre egin beharko lieke botere ekonomiko handiei, energia eta elektrizitate enpresak desjabetuz eta publiko eginez . Politikan ekintzek balio dute, ez hitzek.\nMeatze-, petrolio-, argindar- eta garraio-multinazionalak nazionalizatu eta langileen kontrol demokratikopean jarri beharko lirateke, behar sozialak modu arrazionalez eta ingurumenarekiko errespetuz asetzeko. Horrela egiazko iraultza ekologiko bati hasiera emanen genioke, aparatu produktiboa irauliz eta lanpostu berriak sortuko dituzten industria garbiak sortuz.\nEzker Iraultzaileak eta Ikasle Sindikatuak gure indar guztiarekin antolatu genuen pasa den martxoko 15eko ikasle greba orokorra; bertan ehunka mila lagunek parte hartu zuten. Orain gauza bera eginen dugu irailaren 27ko nazioarteko greban. Sinestuta gaude hau bezalako borroka ezin dela bereizi azken urteotan borrokatutako aldarrikapen sozialetatik.\nNazioarteko mugimendu handi bat altxatu beharra daukagu, gazteok, langileok eta zapalduok batuta, egiazko aldaketa gerta dadin ingurumenaren, enpleguaren, soldaten eta zerbitzu publiko duinen alde. Eta hori lortze aldera, zapalketa kapitalistarekin bukatu behar da, egiazko demokrazia eta justizia soziala izan dezagun: gizarte sozialista bat. Horrela bakarrik iraungo du gure planeta zoragarri honek.\nAfilia zaitez Ezker Iraultzailean mugimendu ekologista, antikapitalista eta iraultzailea eraiki dezagun!\n- Energia eta erregaiak ekoizten dituzten multinazionalak nazionalizatu, langileen kontrol demokratikopean: argindar-, meategi-, petrolio-, gas- eta eguzki-enpresak. Zentral nuklearrak itxi. Inbertsio plan publikoa %100eko industria energetiko eta jasangarria izateko, lanpostu berriak sortuz eta egun direnak bermatuz. Pobrezia energetikoari ez!\n- Kalitatezko eta doako garraio publikoa eta ekologikoaren alde. Inbertsio masiboa hiriak %100 jasangarriak izan daitezen.\n- Automobil, aeronautika eta ontzigintza industriaren nazionalizazioa eta horien eraldaketa ekoizpena bideragarria eta ez-kutsagarria izan dadin.\n- Lurraren, abeltzaintzaren eta elikagai prozesamenduen industriaren nazionalizazioa. Ozeanoen ustiatze kapitalistari ez! Elikadura jasangarri, ekologiko eta osasuntsuaren alde, gizarte osoarentzat!\n- Birziklatzerako enpresa publikoak, langileon kontrol demokratikopean. Aski da negozioak egitea ekologismoarekin!\n- Langileen eta gazteen osotasunaren kontrol demokratikopean planifikaturiko ekoizpen jasangarria! Munduaren eraldaketa sozialista eta ekologikoaren alde!


EL SALVADORKO EMAKUME LANGILEAK ADIDAS-ENTZAT LANEAN 4 EUROREN TRUKE\nErruz esplotatzen dutenez, irabazi ere erruz irabazten dute kirolaren arloko multinazionalek. Bat ez datorrenak galde diezaiela Hego Amerikako San Salvadorko emakume langileei, 4 euroren truke Adidasentzat 13 orduko laneguna osatzen dutenei. Egitate horren berri ematen du orain dela hilabete gutxi argitaratzen hasitako «Artículo 20» izeneko Madrilgo astekarian elkarrizketatu duten lekuko batek. Hona hemen zer eta nola dioen:\n"San Salvadorko gazte bat da Violeta Vega, eta oraintsu arte Formosa Textile, S.A. enpresan ibili da lanean. San Bartolo de Llopango herrian dago fabrika hori, dena hesiz eta txarrantxaz inguratuta. Segurtasuneko zaintzaileak edukitzen ditu sarreran, eta benetako kontzentrazio esparru bat ematen du. 1.500 bat enplegatu dauzka: %95 inguru emakumeak, 14 eta 18 urte bitartekoak. San Salvadorko fabrika horretan, 1997ko azaroaz geroztik fabrikatzen dute Adidas enpresarentzat. Langileak goizeko 7:00etan sartzen dira lanera eta iluntzeko 20:00etan ateratzen. Astelehenetik larunbata bitartean aritzen dira lanean, eta eguerdiko ordu eta erdiko etena bakarrik izaten dute egun osoan. Egunean bi aldiz soilik joan daitezke komunera, eta kontrolatu egiten diete denbora. Egun bateko soldata, hots, 43 kolono edo 4 euro, kentzen diote hiru minututik gora pasatzen dituenari.\nFormosa Textile enpresan, emakumeei probak egiten dizkiete, haurdun ote dauden jakiteko. Probak baiezkoa emanez gero, dena delako emakumea kalera botatzen dute ziztu bizian. Halaxe gertatu zitzaion Violetari ere. Alemaniako telebistak salatu zuen kasu hau, eta, besteak beste, garbi adierazten du Adidas enpresak iaz onartu zuen karta deontologikoa hutsaren pare geratu dela. Horixe salatu du Francisco Corretjék, hots, Setemek koordinatzen duen "Ropa Limpia" kanpainaren arduradunak: "Nike eta Adidas enpresek produzitzen duten herrialdeetako sindikatuek esaten digute kode etikoak itzuli ere egin gabe eta fabrikan jendaurrean jarri gabe daudela leku askotan, eta, horrenbestez, langileek ez dutela beren eskubideen berri".\nCorretjék dio aldaketaren bat sumatu dutela, Niken batez ere. Izan ere, Amerikako 60 unibertsitatetako ikasleek boikota egiteko mehatxuaren presiopean daukate enpresa. Mugimendu horrek lortu du, gainera, Andrew Young-ek, AEBetako NBEko enbaxadore ohiak, bere kabuz ikuskapen batzuk egitea.\nAzaldu dugun bezalako arazoak dauzka Adidasek Salvadorren, eta antzekoak dauzka Nike enpresak munduko beste parte batzuetan. Asian, esate baterako, gutxiago fakturatu zuen iaz, eta, ondorioz edo, milaren bat lagun utzi ditu kalean. Bestalde, irudi soziala zimeldu dio "Ropa Limpia" kanpainak, zeinetan gogortxo salatzen baita zer lan baldintza kaskarretan dauzkan Asiako Hego-ekialdeko enplegatuak. Internet ere etsaitzen ari zaio: gogotik ugaritu dira Nikeren kontrako orriak, azken bolada honetan.\nAmerikako Nike multinazionalak Espainiako Estatuan ere izan du gorabeheraren bat. Auzitegi Gorenak, iaz, Nikeren kontrako epai bat eman zuen: galarazi egin zion Espainiako Estatuan saltzen zituen ehunezko produktuetan markaren izena erabiltzea (100 milioi euroko fakturazioa da hori, gutxi gorabehera). Auzitegi Gorenak Cidesport enpresari eman zion arrazoi. J. Rosell ehungintzako enpresaren eskubideak erosi zituen Kataluniako enpresa txiki bat da Cidesport. J. Rosell enpresak marka baten izenean fabrikatzen zuen 1932az geroztik. Markak Samotraziako garaipena irudikatzen zuen eta Nike hitza (garaipena, grekeraz) zeukan barnean. Azkenean, joan den azaroaren bukaeran, Bartzelonako epaitegi batek bertan behera uztea erabaki zuen Nike enpresak eskatuta Cidesport enpresaren kontra hartutako neurriak, zeini esker 3,5 milioi euroko fakturazioa egin baitu. Aurrerantzean, Kataluniako enpresak merkaturatu ahalko ditu bere jantziak Ipar Amerikako kirol markarekin


Geroztik eta orain arte, Euskal Irratietako entzuleek, Euskal Herrian barna eta leku galduenetan bikoteak egin bidaiak segitzen ahal dituzte.\nLekuen deskribapen zehatza, toponimia, naturaren berezitasunak, edo euskalki desberdineko sinonimoen eta definizioen erabilpenak ikasteko parada hauta eskaintzen du, umorea eskas ez duen bidaia goxo bat jarraikitzen den batean.\nEta nahiz eta historiak leku garrantzizkoa ukan, emankizuna iragana eta geroaren arteko zubia nahi du izan eta ardurenean aldatzen den mundu baten irudia eskaintzen du.\nHamar urtez, sekulako sarea lekuan ezarria izan da eta toki ainitzen deskubritzeko parada eskaini digute Lucien Etxezaharreta eta Jakes Casaubonek, barnekaldeko naturguneak bai eta agian hain aipatuak ez ziren herriak ezagutaraziz. Webgune berriak toki horietariko batzuen ezagutzeko parada eskaintzen digu.\nAzken eguneratzea hemen: Ostirala, 2010(e)ko urtarrilak 22


Txintxarri Lokala: «Ederra da taldeak egindako lana herriari eskaintzea» - Azkoitia - Maxixatzen.eus\nMaxixatzen.eus 2019-08-13 12:56\nTxintxarri Lokaleko hainbat lagun.\nAbuztuaren 15ean emango dituzten Andramaixetako Film Laburren IX. Lehiaketako parte hartzaileetako bat da Txintxarri Lokala. Egindako grabaketei azken ukituak ematen harrapatu ditugu lagunak. Ia urtero parte hartu dute lehiaketan, eta sari asko jasotakoak dira. Lan egiteko moduari buruz galdetu die Txintxarri Lokaleko mutilei Maxixatzenek.\nZiurra izan ohi da Txintxarri Lokalaren parte hartzea andramaixetako film laburren lehiaketan. Antolatu zutenetik ia-ia urtero egin dute film labur bat, nahiz eta urteren batean edo bestean egin gabe gelditu. Ez dakite ondo nola hasi zuten bidea, baina eurentzat «urteroko lana» bihurtu da film laburra egitea. Ia 40 lagunez osatutako kuadrilla da Txintxarri Lokala, eta guztiak dira era batera edo bestera film laburraren partaide: batzuk aktore, besteak kamerari eta beste batzuk ideia sortzaile. Hori da, hain zuzen ere, mutil taldeari buruhauste handiena ematen dion zatia. «Ideia pentsatzeak eta hori garatzeak ematen digu buruhauste handiena», diote. Azaldu dutenez, gidoi orokor batetik abiatzen dira grabaketak egiteko, baina ez dute bakoitzak esan beharrekoa aurrez prestatzen: «Kamera jarri, eta momentuan etorritakoa edo norbaiti bururatutakoa grabatzen dugu».\nUztailean hasten dituzte urtero grabaketa lanak. Azaldu dute batzuetan «korrika eta presaka» ibiltzen direla, uda izanda «herritik irteteko joera» dutelako. Halere, grabaketa saioak ez dituzte egun kopuru batera mugatzen; bi edo hiru astean guztia grabatzen saiatzen dira. Eta, nola ez, grabatzen ikusita, aurtengo aurrerapen bat emateko eskatu diegu. «Ez dugu pista gehiegi emango; abuztuaren 15erako utziko dugu hori», esan dute, barre artean. ‘Beldurra’ da aurtengo gaia, eta «umoretik gutxi izan arren ikus-entzuleei barre eragiten» saiatuko direla nabarmendu dute. Argi dute Txintxarri Lokalean: «Herriko festetan egiten den gaia izanik, umoretik jokatu behar dugu».\nBadituzte taldean aktore diren lagunak, baina ez direnek ere aktore rola betetzen dute. Lanak banatzeko, gidoi orokor bat prestatutakoan, zati bakoitzerako zenbat aktore behar diren erabakitzen dute, eta behin kopurua erabakita, lanak banatu. «‘Hik hau egingo al duk? Edo hau duk nahiago?’ Horrela jokatzen dugu», azaldu dute gazteek. «Ondo pasatzeko uneak izaten dira grabaketa saioak, sekulako barreak egiten ditugu». Batzuek protagonismo handiagoa izan ohi dute, besteek txikiagoa, baina irudi batetik bestera «aurpegi desberdinak» jartzen ahalegintzen dira. Aktore ez direnek, berriz, kamera lanak egiten dituzte, edota beharrezkoa den materiala lortzen lagundu. «Denak gara beharrezkoak lan honetan», azpimarratu dute. Grabaketa saioak amaitutakoan edizio lana egon ohi da atzean, eta «musikari garrantzia» ematen saiatzen dira mutilak. «Herriko plazan ondo entzuteko eta guztia ondo ulertzeko, soinuak ikaragarrizko garrantzia du», erantsi dute. Behin guztia erdi muntatua dutela, lokalean elkarrekin ikusten dute film laburra, «egin beharreko aldaketak eta hobekuntzak guztion artean adosteko». Halaber, orduan ikusten dute gero plazan «jendeak zer-nolako erreakzioa» izango duen. Eguna iristen denean, berriz, gogotsu izaten dira Txintxarri Lokaleko kideak. «Andramaixetako unerik ederrenetakoa da guretzat», diote mutilek.\nSari bat baino gehiago jaso dituzte Txintxarri lokaleko lagunek: azken lau edizioetan lau sari eraman dituzte. 2015ean, ‘Azkoitiko gazteak’ gaia zela, Oihaneko Txintxarri lana egin zuten, eta ikusleen saria irabazi zuten. Bi urte geroago, 2017an, ‘Parodia’ gaiarekin Herri txiki, infernu handi lana egin zuten, eta abuztuaren 15eko irabazle nagusiak izan ziren, epaimahaiaren eta ikusleen saria eskuratuta. Iaz, berriz, ‘Euskara’ gaitzat hartuta, Nik zergatik ez? lana egin zuten, eta ikusleen saria lortu. «Sariak eta oroigarriak lokalean dauzkagu, ondo gordeta», diote mutilek. Dirua, berriz, lokalerako erabiltzen dute.


Hainbat donostiarrek parte hartu dute ETB1ek estreinatuko duen 'Ihesaldia' telesailean - Irutxuloko Hitza : Irutxuloko Hitza\nHainbat donostiarrek parte hartu dute ETB1ek estreinatuko duen 'Ihesaldia' telesailean\nAbenduan estreinatuko du ETB1ek Ihesaldia izeneko helduentzako euskarazko telesaila, Berria egunkariak jakinarazi duenez. 1976. urtean, Basauriko (Bizkaia) kartzelako preso talde batek bertatik ihes egiten zutenaren itxura egin zuen. Inor ez zen ohartu ziega barruan zeudela, ihes egiteko tunela zulatzen. Horixe da telesailaren abiapuntua.\nJabi Elortegi da zuzendaria eta aktore taldean hainbat donostiar daude. Hala nola, Miren Arrieta, Aitor Beltran eta Arkaitz Gartziandia. Horiekin batera parte hartu dute Iñigo Aranbarrik, Xabi Perurenak, Aitor Borobiak eta Jon Ander Alonsok, besteak beste.


Siluriforme - Wikipedia, entziklopedia askea.\nSiluriformes Osteiktieen klaseko arrain ordena da. Ordena horretako arrainen ezaugarririk berezienak ezkatarik ez izatea, azal lodi likatsua edo hezurrezko xaflaz estalia izatea, eta ahoaren inguruan bizar-itxurako hainbat gingil luze izatea dira. Isatsa homozerkoa da. Tropiko aldeko eta inguruetako eskualdeetan bizi dira. 24 bat familia (besteak beste, iktaluridoak, siluridoak, kobitidoak) eta 2.500 arrain-espezie inguru biltzen dira Siluriformes ordenan.\nBNF: 12151027x (data)\nPaleobiology Database: 35487


Biltzea ez da aukera bakarra - Nafarroako Hitza Biltzea ez da aukera bakarra – Nafarroako Hitza\nBiltzea ez da aukera bakarra\n2019, urriak 25 Aisialdia, Albisteak, gaiak, Gizartea, nafarroa 310\nUrte oroko jarduna dute, astelehenetik aurrera, Iruñerriko mikologoek eta Gorosti zientzia elkarteak: hilaren 28an hasiko da Luis Garcia Bonak zuzendutako onddoen inguruko ikastaroa. Hamar egunez, mikologiaren esparruan sakontzeko aukera emanen du Gorostik. Perretxikoak biltzeaz harago, ikerketa sustatzea izanen da helburu nagusietako bat, onddoak eta haien fruituak ezagutzeko eta sailkatzeko asmoz.\nOnddoak eta perretxikoak ezagutzeko toki hagitz aproposa da Nafarroa. “Aberastasun handikoa da gure herrialdea”, nabarmendu du Garcia Bonak. Biologoa 1972. urtetik ari da mikologiaren esparruan lanean. Onddoen inguruan egin zuen tesia, hain zuzen ere. Mikologian doktore da, eta 1992. urtean sortu zuen esparru hori ikertzeko atala Gorostin. 2017. urtean, zientzia elkarteko bere kideekin batera berrogei urtez egindako lanaren emaitza sarean jarri zuen Garcia Bonak, navarra.observation.org webgunearen bidez.\nZientziarekin lotutako interesak eramaten ditu Gorostiko kideak onddo bila. Garcia Bonak badaki, hala ere, Nafarroako mendietan perretxiko biltzaileak direla nagusi. Jarduera hori bazter utzi gabe, biltzen den hori ezagutzera deitu ditu herritarrak Gorostiko kideak. “Anitzez ere gehiago gozatzen ahal dugu perretxikoak bilatzen, argazkiak egiten, identifikatzen eta sailkatzen”. Lau hamarkadatan jasotako datuak sarean eta denen esku jartzeko urratsak jakin-mina piztu nahi du, hain zuzen ere, perretxiko biltzaileak mikologo bilakatzeko.\nAstelehenean hasiko duten ikastaroak ere helburu bera du. Hilaren 28koa izanen da lehendabiziko saioa, eta azaroaren 12koa, berriz, azkena. Teoria jorratzeaz gain, txangoak ere eginen dituzte: lehendabizikoa azaroaren 2an, eta bigarrena, berriz, azaroaren 9an. Hogei pertsonarentzako ikastaroa antolatu dute Gorostikoek, eta ia betea dute. “Interesa bada”, erran du Garcia Bonak.\nPiztutako interes hori zientziaren arloko datuekin elikatzea da Gorostiko kideek antolatu duten ikastaroaren bidez egin nahi duten lana. “Lortu nahi dugu, adibidez, jendeak gogoeta egitea onddoek naturan betetzen duten rolari buruz”, erran du biologoak.\nEman ditu galdera hori erantzuteko hainbat zertzelada: “Onddoen funtzio nagusia da lurzoruko gai organikoen hondarrak deskonposatzea. Hori egiten dute onddo gehienek. Batzuk landareen parasito izan daitezke, eta bertze anitzek, berriz, landareak elikatzen laguntzen dituzte”.\nNafarroan 2.100 onddo espezie baino gehiago identifikatu dituzte Gorostiko kideek. Sarean eman dute ikusitako perretxikoen berri, behaketa bakoitzaren kokapenarekin. 70.000 dira, denera, azken lau hamarkadatakoak.\nLuis Garcia Bonak nabarmendu du azken hamar urteotan klima aldaketak onddoei eragin diela, eta gero eta gutxiago direla herrialdeko mendietan agertzen diren perretxikoak. “Ez du euririk egiten behar duen bezala, eta, ondorioz, perretxiko gero eta gutxiago ateratzen da. Sasoia, gainera, anitz laburtu egin da”, azaldu du. Gorostiko kideen jardueran ere izan du eraginik egoera horrek: bi ikastaro egiten zituzten hasieran, baina bakarra antolatu dute azken bost urteotan. Astelehenean hasiko dena prest dute.\n« Artea, bizitza berriz ere martxan jartzeko\nBehar diren aldi guztietan »


LARUNBAT GOIZETAN LUDOTEKA IREKIA EGONGO DA\nBazkide guztiei jakinarazten dizuegu, larunbatetan 10:30etatik 13:30etara ludoteka irekia egongo dela.\nAmaya Kirol Hiriak bere helburuen artean adin guztientzako abesbatza herrikoiaren sorkuntza du, bazkide aunitz eskatu baitute. Horretarako zuzendaritza-batzordearen sostenguarekin, astelehenetan 20:00etatik 21:00etara izango dira entseguak. Bertan, bazkideak ederki pasatuko dute betiko herri-abestiak eta beste hainbeste abesti berri kantatzen. Jadanik abesbatza-zuzendaria dugu. Interesdun diren bazkieentzako prestatu egin dugu hurrengo urriak 10erako, astelehenarekin, bilera informatzailera. Hau, Areto\nUdazkenaren etorrerarekin bat hasten da Amayan kultur jarduera programazio berria. Larunbatero bazkide guztiak egin ahal izango dituzte eskulanak familian, irakurketa tailer-didaktikoetan parte hartu eta antzerki emanaldiekin gozatu. Eskulanak familian eta irakurketa tailerretara etortzeko, izena eman behar da online bidez, astero ostiraleko ordu batak arte, haurraren erabiltzailearekin. Antzerkia ikusteko sarrera dohainik izango da. Honekin batera urriko\nUrriak 6, 20 eta 31an areto-sozialean (udako self servicearen lehenengo gelan) 20.00etatik 21:00etara. Amaya K.H.-ko batzarrak konpromezu hartu zuen bere jokabide programan, bazkideekin topaketak antolatu eta bertan guztiok batera Amaya K.H.-ren onurarako gai desberdinak garatu eta bateratzeko. Hau dela eta, hurrengo urriak 6, ostegunarekin, 20.00etan arituko gara hostalaritza zerbitzuari buruz, osteguna 20an belargune eta jantokien\n21SEP - 2016\nPablo Navallas Santos, Amaya KE-aren gerente berria\nMarketing-aren arloan Pablo Navallasek (Iruñea, 1977) duen formazio zabalak eta egin duen bide profesionalak erabakigarriak izan ziren gerente izendatzeko; Orain Amaya KE-ren presidente den José Ramón Azkoitik utzi duen lanpostu hutsa betetzen da horrela. Zuzendaritza batzorde berriaren helburuekin bat egiten du Navallasen profilak; bere egin ditu helburuak eta hauei duen esperientzia erantsiko die. Udan zehar


Recoleta Buenos Aireseko Vip eskoltak. Ni Gabierotika naiz, 35 urte\nEguneratua: 27eko abenduaren 2021a\nMartina XPMadero Portua\nNi GabiErotika naiz, plazeren gaitzaile. Nire adimenagatik eta nire sormenagatik bereizten naiz. Hitzaldi interesgarria izan dezakegu eta baita topaketa sutsua ere. Zure sekretu morbosoenen konplize izan naiteke.\nLeku ludiko eta sentikor batetik konektatzea gustatzen zait. Ezintasunak eta zutitzearen disfuntzioa duten pertsonekin ere lan egiten dut. Fetitxeekin eta BDSMekin jolastea gustatzen zait. Banakako bilerak egiten ditut, bikote edo taldeekin.\nAusartzen al zara zure moralaren mugak gainditzera?\nbidelagun luxuzko eskolta argentina Bikotei arreta afariak konbinatuak eta hirukoteak Sail propioa hasiera fantasiak hotel independente maila exekutiboa squirt unibertsitate egiaztatu bidaiatzeko\nAsko gustatzen zitzaidan ilea edukitzea! Gomendatzen dut. dena bete!\nSexu-topaketa bat baino gehiago da, gurea topaketa energetikoa da. Zure jarrerak, zure eskuek, zure behatzak, zure gorputz osoak erreakzio energetikoa eragin zuten nire gorputzean.\nGustura egon nintzen, oso ondo pasatu nuen. Oso goxoa zara eta badakizu nola moldatzen. Zu zara nire ahulezia. Badakizu nire G puntua.\nElkarretaratzearen zain nago bideoz bidali didazun hori egin dezazun. goxoa zara!\nBi aldiz egon nintzen berarekin eta egia esan emakume ikaragarria da, oso sentsuala, gogorarazten dizu\nGustatzen zait nola kudeatzen duzun denbora, nola kudeatzen duzun ni jaistea. sinestezina zara...\nOskolaren ilea da daukan gauzarik ederrena.\nZoragarria da!!! Plazerra eramaten zaitu bere benetako adierazpenean\nZoragarria da!!! Plazerra eramaten zaitu bere benetako adierazpenean.\nAtzo berarekin egon nintzen eta momentu bakoitzean harritu ninduen, mugimendu guztietan. Esperientzia sinestezina, sentsualtasun hutsa…… hasieran nirekin dutxa zitekeen galdetu zidan unetik irteerako atean dagoen besarkada eta musua arte…… Ekiteko emakume bat…… ..\nArreta bikaina... oso adi eta maitagarria, muxu sutsuak, erabateko konexioa arte entrega, hurrengo bisita laster espero dut\nGabi emakume zoragarria da, gorputz naturala eta ikusgarria, hitzak ez dira nahikoa. Arreta bikaina da, berarekin nire fantasiarik handiena gauzatu ahal izan nuen, eta hura ikusten nuen lehen aldia izan zen, topaketa berriekin besteak bete ahal izatea espero dut. Berarekin egindako bilera gogoratzeak, hunkitu egiten nau, berriro ikusteko zain, eskerrik asko Gabi hain zoragarria izateagatik!\nMusikak, olioak, zure eskuek hainbeste erlaxatu ninduten, non gure bilera hobetu zuen. Bizirik sentiarazten zaituen topaketa. Oso gomendatua !!!\nBihar zu ezagutu nahi dut bs.as-en nago\nSexua bere forma garbienean da, denetan onena.\nAsko disfrutatu nuen momentu bakoitza eta espero dut berriro egitea;)>\nerbia 2 egun\nEz dago ezer gehiago eskerrik asko esateko. Berarekin urtetan baztertua izan zen fantasia bat bete ahal izan nuen. Badakit nire bikotekideak kaka egingo ninduela esango banu. Gabik KONPLIZITATE askorekin tratatu ninduen eta BEROA amaitu nuen inoiz ez bezala. eskerrik asko ama\nSexuaren benetako sorgina. Ezagutzen dudan emakumerik onena.


Astenbelarra Biloria herritik | Euskal-Herria.Org\nAstenbelarra Biloria herritik\nzuriain-k sortua, 2010, maiatza 6 - 15:30\nLana ibarreko Biloria herria izanen dugu abiapuntu. Herria iragartzen duen kartelaren parean pista bat hasten da errepidearen eskuin aldean. Saihesbideei kasurik egin gabe pista horrek Biloriako larreetan jarriko gaitu. Astenbelarrako hegietako basoa nahiko itxia denez, pista jaisen hasten den arte ez dugu utziko (982m). Auto gurpilen markak ikusiko ditugu belarrean, ipar-mendebalderantz urrunduz. Markei jarraituz basoan sartu eta bide zabal bat ikusiko dugu. Bide hau igotzeari uzten dion arte jarraituko dugu. Orduan zuzenean sartuko gara baso itxian -lasai, 20 metro besterik ez dira, eta ez dira eman bezain izugarriak- berehala basoa zabaldu eta Astenbelarrako gailur harritsuan izanen gara. Lanako ibarra gure oinetan ikusiko dugu.\nEtorritako bidean atzera eginen dugu, Biloriako larreetaraino. Hasierako pista berriz hartu eta hurrengo bidegurutzean ezkerretara (ipar-mendebalderantz) joko dugu. Pista orain lurrezkoa da, eta Biloriako erpinaren azpitik igarotzen da (inolako zailtasunik gabe hara joateko) eta gero Zikilamendi azpitik (suteak zaintzeko etxola bat gailurrean).\nLuze gabe, ezkerretara, Ulibarriko ur putzua ikusiko dugu. Haratago, izen bereko herrira jaisten den pista begiztatuko dugu. Pista hori hartu mendebalderantz eta berehala jaisten hasiko gara, hegoalderantz zuzenean. Berehala San Kristobalgo baltsaren ondotik igaroko gara, eta metro batzuk beherago izen bereko baseliza ikusiko dugu. Pista sigi-saga jaitsiko gaitu Ulibarriraino.\nUlibarrin ikuztegiaren parean hasten den pista hartuko dugu, haurrentzako zabu batzuen parean. Pista horrek Biloria herria zeharkatu eta hasierako puntura eramanen gaitu. On egin!\nAstenbelarra.gpx 116.48 KB


Argentinar dogo - Wikipedia, entziklopedia askea.\nArgentinar dogoa (gaztelaniaz: Dogo Argentino) Argentinatik datorren txakur arraza bakarrenetarikoa da, mundu osoan onartua arraza bezala. Gaur egun bizirik irauten den beste arraza argentinarra argentinar pila txakurra da. Basurdeak, pumak, azeri gorriak etab. ehizatzeko erabili izan da urteetan zehar baina gaur egun defentsarako ere oso erabiliak dira txakur hauek. Gaur egun, konpainia txakur bezala ere erabilia da. Txakur hauen entrenamendua oso konstantea izan behar da, eta, txikitatik, ondo sozializatu behar da beste txakurrekin ez dezan problemarik izan problemarik.\nPotentzialki arriskutsua izan daitekeen txakurra bezala dago sailkatuta. Horregatik aipatuta sozializazio beharra.\nDogo argentinarraren argazkiak.\nMultimedia: Argentine dogo\nAzken aldaketa 13 otsaila 2021(e)an, 06:46(e)tan


Buruz ere, beste - Kontzientzia ala infernua\nHasiera » Sailkatu gabea » Buruz ere, beste\nBuruz ere, beste\nGogoan ditut Goenaga zenaren Ikastolako klaseak. Fisika arazoak konpontzen hasi aurretik, erreferentzi puntu egokia aukeratzearen garrantzia azpimarratzen zigun klarionez arbel berdean. Erreferentziari arretarik eskeini gabe, errealitatea oker interpretatzeko arriskua baitugu.\nFrantziapean daudenek Piriniotara begira dituzte etxeetako lehioak. Españapekooi ez digu baina, erreferentzia horrek balio, argia maite badugu bederen. Leihoen arazoa konpontzeko, erreferentzia egokia eguzkia da, argi iturri bera izanda. Pirinioei bizkar emango diete pirinioz azpiko etxeek. Eguzkiak, lehioak -eta eguzki plakak- berari zuzenduta ikusiko ditu.\nZein ikuspuntutatik konpontzen ditugu bizitzan sortzen dizkiguten eta sortzen ditugun arazoak? Neuretik? Zeuretik? Geuretik? Haienetik? Konpontzen al ditugu, zinez? Ai ene… nago sarri haienetik konpontzen saiatzen garela, aienaka entzuten baititut barruak, sufrimenduz.\nFisikatik psikologiara egin dugu salto, gorputzez baino, gogoz ari garelarik. Euskaldunok, non dugu erreferentzia puntua? Ohiko ditugun lelo gutxi batzuei arreta ipini, eta ia ezer ondorioztatzerik daukagun.\nKooperatibetan, adibidez, ‘Giza BALIABIDEak’ terminoa erabiltzean… norentzako dira baliabide enpresako jabe direnak?\nKooperatiba mundutik atera gabe, geure kutxak zera dio marketinean: ‘bada BESTE modu bat’, ‘bere/geure’ izaera azpimarratzeko, ‘beste’ erabiliz. Badirudi leloa ez dugula geuk esaten, arrotz batek baino, zeren eta arrotz horrek iada badu ‘bere’ modua; gurea, ‘beste’.\nEtxe berean ‘Euskaraz ERE, naturaltasunez’ leloa irakurri dut bulegoko mahaigainean. ERE horren itzalean baina, española entzuten eta irakurtzen dut. Euskaraz, ez beti. Aukerakoa baita, ERE horrek garbiro erakusten digun bezala. Irudikatzen horrelakorik, español ala frantsesez?\nAbertzaleok, SEPARATISTA omen. Gu, separatistak, zazpitan zatikatuak batu beharrean garenean? Haiendako izango gara separatista.\nBildu nahi omen gaituen alderdia, BAGOAZ! lemarekin. Nora, baina, hemengoak gara eta? Madrileko kongresura? Nork joan behar du nondik? Gure lurra hau da.\nBESTE, ERE, SEPARATISTA, BAGOAZ, eta antzekoz beteriko hamaika esaldi eta topikok adierazten digute erreferentzia ez daukagula geuregan, gure menperatzaileengan baino. Euren ikuspuntutik hitzegiten dugu. Eurak garelako, mentalki. Geure buruaren menperatzaile. Eguzkitzat dauzkagu arrotzak, eta haiei so itsututa gabiltza, eguzki minez.\nAnarik dioen bezala, buruaz beste… buruaz beste bat egin beharrean gara.\nErreferentzia puntua aldatu. Nortasuna dugu geure arazoak konpontzeko erreferentzia punturik aproposena. Geuretik sentitu, geuk pentsatu, eta geuretzako egiteko.\nNaziometroa, emantzipazio estrategiaren neurri?\nEuskararen eguna, Nafarroarena\niñaki bastarrika izagirre(e)k Espezie inbasoreak bidalketan\nIñaki Idigoras(e)k Lehen notak bidalketan\niñaki(e)k Lehen notak bidalketan


PTFE hagaxka eta hodien estrusioa, PTFE makina fabrikatzailea- SuKo\nSuKo Polymer Machine Tech Co., Ltd. 12 urte baino gehiagoko esperientzia duten PTFE eta UHMWPE makinen eta produktuen fabrikatzaile eta esportatzaile aditua da. Produktu guztiak kalitate estandarrekoak dira eta CE, ISO eta SGS ziurtagiriak gainditu dituzte. Ospe ona dugu Europako, AEBetako, Ekialde Hurbileko eta Asiako merkatuetan. Bezeroen gogobetetasunean sinesten dugu eta ondasunak prezio erakargarrietan eskaintzen ditugu. Plastikozko PTFE / UHMWPE makinak herrialde askotan esportatu dituzte ondo funtzionatuz. Makina nagusiak: PTFE eta UHMWPE Rod Ram Extruder, Tubing Ram Extrusion machine line, Gaskets Press Machine and Paste Extruder, Film Skiving Machine, Plastic Extrusion Machine, PTFE Tubing & PTFE polimerozko hagaxka, PTFE xaflak, filmak eta PTFE polimerozko hodi korrugatuak ...\nIkusi gehiago jarri gurekin harremanetan\nKasu Ikuskizun Tipikoa\nBelgikako bezeroek agindutako PTFE labea\nPFB150 Rod Extruder Singapurreko bezeroari bidali zitzaion\nPTFE ekipoak eta moldeak Errusiara bidaltzen dituzte\nGunearen instalazioa eta martxan jartzea Hebei bezero fabrikarentzat\nPTFE plastikozko estrusio makinaren instalazioa\nBush prentsa automatikoa bertan Indiako bezeroek agindutakoa\nExtruder Makina Automatiko Polimero PTFE Rod Ram ...\nPTFE Film Skiving BXQ1120 / 8\nV-100 PTFE hauts nahasgailua\nPolimero UHMWPE barra barra Ram estrusio makina Di ...\nUHMWPE polimerozko hagaxka estrusio makina Dia 80 ...\nmota bertikaleko polimerozko PTFE hagaxka barra biribila ...\nPolimerozko Mota Bertikaleko Hari Ram Extruder Makina ...\n10 URTEAK +\nPTFE Makina Esperientzia\n40 HERRIALDEAK +\n8 PERTSONAK +\nI + G teknikariak\nGure fabrika berezia da bere teknologia aurreratuagatik.\nErabili eraginkortasun handiko eta ekipo adimentsuak kalitate handiko produktuak sortzeko.\nProfesionala salmenta ondoren\nOnena gunea martxan jartzeko ondorengo zerbitzu onena.\nPTFE / UHMWPE estrusioan eta mota askotako produktuetan aditua, Suko Tetrafluorohidrazinaren industrian abangoardian dago teknologiaren berrikuntzarekin, lanbidearekin eta adimenarekin, bai barnean bai atzerrian.\nGure fluoroplastikoa asko erabiltzen da Gure azken informazioa\nZein da polipropilenoa eta polimero PTFE / FEP mekanizazioa?\nPrentsa automatikoa moldatzeko makinaren moldaketa prozesua\nPolimero Fluoropolimeroekin egindako PTFE Zintak 1. zatia


Saltzailea: Gizartearen inguruko hausnarketa bat, harremanen erradiografia bat — Zinema Uneak\nSaltzailea: Gizartearen inguruko hausnarketa bat, harremanen erradiografia bat\nSaltzailea: Gizartearen inguruko hausnarketa bat, harremanen erradiografia bat Saltzailea filmari buruzko kritika http://www.zinemauneak.eus/estreinaldiak/saltzailea/saltzailea-gizartearen-inguruko-hausnarketa-bat-harremanen-erradiografia-bat http://www.zinemauneak.eus/estreinaldiak/saltzailea/@@images/poster/large\nZinema Uneak - 2017-03-03T08:10:00+01:00\nBatek baino gehiagok pentsa dezake film honek Oscar saria irabaztearen arrazoi bakarra Trump presidenteak etorkinen inguruan sortutako polemikak direla. Eta ezingo du pentsamendu okerragorik eduki. Asghar Farhadi zuzendari irandarraren azken lana, berez, indartsua eta hunkigarria bai da; eta teknikoki modu bikain batean eraikita ere.\nSaltzailea (Edo El viajante gazteleraz) filmak Iranera eramango gaitu, Emad eta Rana bikotearen egunerokotasunera. Gertaera batek bion artean duten harremana suntsitzen hasiko da. Desegite horren arrazoi nagusia ez da zehazki une horretan bizitako hori izango, bakoitzak aurrez gordeta zituen beste hamaika irain baizik. Iranen kokatzen duen narrazio bat, baina denok gurea sentitu duguna.\nHori bai da Asghar Farhadi zuzendariaren maisutasunaren gakoa: edozein istorio edo kontaketa unibertsala bilakatzeko gaitasuna. Baita pertsonaiak une guztietan ulergarriak bilakatzeko trebezia. Une batean Emaden alde jarriko gara, baina hurrengo batean Ranaren arrazoiak eta ikuspuntuak ere ulertu ditugu. Joan etorri horien bitartez gure barnean sortaraziko duen tentsioa da lan hau zoragarria bihurtzen duena.\nLan xume baina sakon bat. Ekoizpen elegante eta ausart bat. Urtero sari banaketen garaian ezagunak egiten diren film bikain horietako bat.\nOnena: Istorioak kontatzeko modua.Asghar Farhadik Iranen bizitzen den harreman bat gurea balitz bezala sentiarazteko duen gaitasuna.\nTxarrena: Lan hau ezaguna egin den arrazoi nagusia: Trump presidentea. Ekoizpenaren inguruan sortutako hizka-mizka bere benetako kalitatea, nolabait, estaldu bai du.\nZuzendaria: Asghar Farhadi\nGidoilaria: Asghar Farhadi\nHerrialdea: Iran, France\nAntzezleak: Taraneh Alidoosti, Shahab Hosseini, Babak Karimi, Mina Sadati, Farid Sajjadi Hosseini, Emad Emami\nMusika: Sattar Oraki


Mateo Vallejok urteetan esperotako deia jaso zuen arrastian, bota ahalean ari zuen.\n— Garai ederrean!\nZu eta biok etxe hartara heldu eta lasterrera izan zen. Enbatak atabalaren indarrez jotzen zuen barlasaia, zoruaren kontra hautsi zen teila bat erauzi zion haizeak aurreko etxeari. Eta orain badakit, entzun gabe ez nagoelako harrezkero, Terek ez zuela aitite Mateoren mingotsaren gozoa ulertzen asmatu:\n— Nahi ez baduzu ez dugu zertan elkartu.\nIsiltasunari luzetsita bilduko zituen begiak emakumeak. Nik telefono hariaren bestaldea ikusten nuen, hitzik egiteko gogortuta Mateo Vallejo tapizatua higaturik zuen sofa ertzean. Mahai gaineko lanparatxoa piztu zuen. Boligrafoa eskatu zidan, eta paper mutur bat idazteko.\n— Ez zaude behartuta...\nSaihetsez saihets nuen aitona. Telebistaren bolumena apaltzeko agindu zidan eskuari eraginez. Nondik iritsi behar zuen galdetuta, taberna baten izena eman zion, geltokitik ez asago. Egunetan atertzeko itxurarik ez zuen zaparradak behartu zuen Mateo Vallejo Tereren oinetakoetan sartzera. Metro geltokitik irten, aurreko bandara pasa eta espaloian aurrera jotzeko agindu zion ahotsa batere gozotu gabe, argazki-denda bat zuela ondoan, erraz aurkituko zuela. Galdetzeko ostean, ezaguna dela oso, beti-betiko taberna bat, aulki luze bat duela espaloi gainean. Nahiago izan zuen horrela, erauntsiak erauntsi, etxetik kanpo jarrita hitzordua.\n— Zu lasai, neuk ezagutuko zaitut —entzun nion esaten.\nMateo Vallejok ez zion orduan aitortuko, nola ba, baina lotsatu egin zen bere lehengusina zela zioen emakumea etxera igotzen. Beldur zen edonon kontatuko ote zuen narras antzean zuela etxea, ezagun dela bakarrik bizi dela, nola galtzen diren gizonezkoak emakumerik ez dutenean gobernatzeko.\nTerek ezer esaterako zuritu zuen bere burua Mateo Vallejok. Arratoi handia da beldurra:\n— Orain semea eta honen alaba dauzkat hartuta.\nNola ez zuen jakingo nor zen, ez bazen emakumerik sartzen Toki Onan. Hura zuen goizeko kafea hartzeko estalpe Mateo Vallejok. Kanpoko begi-luzeetatik babesean, barrenean zuen bere mahaia, bereago izateko brontzezko plaka batean izena jartzea baino behar ez zuena. Bertan irakurtzen zituen egunkariak, bertan isiotzen zuen eguneko lehen zigarroa, bertan katigatzen zen hizketan hurreratzen zitzaionarekin. Han ematen zuen goiza itsasora ateratzen ez bazen.\nGaur joaten bazara ez duzu aurkituko Toki Onan babesten zirenen itzalik. Nagusiaren semeak hartu zuenean ispiluz jantzitako kafetegi ezin itsusiago bat bihurtu zuen itsaslapurren zulokote hura, plastikozko barra gorri eta guzti. Paradisutik bidali orduko hasi ziren bezero zaharrak hiltzen, eta honezkero ez dakit bakarren bat geldituko den bizirik.\nLehengusuarekin zuen hitzordura, etxean gezurra esanda atera zen Tere.\n— Nora zoaz, ama?\nKontu hauek guztiak gerora jakin ditut neuk ere. Gertatu eta denboralera heldu zaizkidan elkarrizketa txatalak dira, bi lehengusuak elkartu zirenean ez bainuen artean Tere ezagutzen. Baina horretarako, belarriak zorroztu eta entzuten jakin beharra dago.\n— Mateo Vallejo zara, ezta? Tere Aizpuru naiz, zure lehengusina.\nEz duzu sinetsiko, baina bien inguruko xehetasun txikiena ere batzea lortu dut gerora. Behar nuen jakin zergatik eman zuen Terek aitite Mateo bilatzeko pausoa.\nTereren alabak magal gaineko esku-zatarraren gainean utzi zuen madaria, zuritu gabe. Eta pentsatu omen zuen: «niri sartuko didazu porru hori.» Bisitara joana zitzaion amari, alargundu zenetik astero bezala.\n— Gizonetara... eta nik sinetsi!\nEgunak eman zituen Terek tripako moropila askatu ezinik, ezer ez esan nahi etxekoei, ez behintzat telefonoz gozoegi aritu ez zitzaion gizonak nola hartuko zuen jakin gabe. Urratsa emana zegoen, ez zuen ezkutuko lehengusuarena edonola zabaltzerik nahi, ordea. Isilunea haustekotan, ganoraz egin beharra zegoen.\nEskailera mailetan behera, metro-zuloaren lamara ustelak irensten zuela, gauzak ondo egiten ari ote zen pasa zitzaion burutik Tere Aizpururi. Arratoi hura ostera ere papar erdian azterka: «neuk bakarrik dakit», zioen bere artean, «eta mundu honetan ez da betirako den inor». Nolatan hartu zuen erabakia, ez zuen asmatzen gogoratzen, baina ebatzia zuen urteetako gezurrak ezin zezakeela segi. Sabeletik atera beharreko umeki hila bihurtua zuen Mateorena.\n— Urteak eman ditut dei honen zain. Tere esan duzu?\nUrteak behar izan ditu Terek berak ere bi belaunaldi osoren kontu gorde hura zulotik ateratzeko. Ez daki zergatik luzatu den hainbeste. Ez aitite Mateok ez nik aurpegiratu diogu egundo atzerapenarena. Terek aspalditik baitaki Mateo Vallejorekin zer gertatu zen.\n— Jakingo bazenu zer damu dudan, Mateo...\nMetroan ibaiertz berritu ertzetik doalarik, trumilka datozkio Tereri Bilbora izekorenera zerbitzatzera heldu zeneko hizketaldi, irudi, usain ukaldi guztiak. Kafe-ordura arte amatatzen ez ziren suak lapiko, kazola, zartaginen ipurdietan, sasoiko mutil haien bizipoza. Sarriro berregin du akorduan garai hura. Ez esan ohi den legez zuri-beltzean, baina denak du zahar keru hori, eta bere burua ikusten du gerra amaitu eta gutxira, eskola, familia eta herria atzean utzita Bilbora heldu berri, barra atzean beharrean. Portugaleteko Nautika Eskolako estudiante jendea biltzen zen orduan Achoste ostatuan, euskaldunak asko. Eta irudi guztien artean, batek lotzen du azkenaldian Tere. Saiatuagatik hura datorkio, ez besterik. Bera bezalaxe herritik lanera etorria zen Asuntarekin zegoen barra atzean. Tartekoa egiten zen Saroizar baserriko Asunta, lehengusu txikia zuen. Eta hahor non ikusten duen Mateo haurra gurasoekin sartzen, ikusi egiten ditu oraindino Asuntaren begi ilunak hegoak bezalaxe zabaltzen, eta ahots musker haren harritu-oihua:\n— Gure Juanito, hori gure Juanito dun-eta!\nAtoan jo zuen zapiaz besoan Terek:\n— Burutik egin zain ala? Mateo ez dun ba, Vallejoren semea!\n— Gure amak hazitako Juanito dela hori, Tere!\nBezero gutxiko bazkaloste bat zen, hala gorde izan du beti. Izekogatik galdetu zuen matrimonioak, mutil koxkor begi ezti bat zuela ondoan. Terek ezagutzen zituen: Achosteko izekoren auzokoak ziren Vallejotarrak. Izarak baino zuriagoko zapi haiekin ari ziren edalontzi guztiak txorrotapetik pasa eta lehortzen Asunta eta Tere.\n— Nik ezin nuen hori barruan nuela hil, Mateo.\nAtoan erantzungo dio lehengusinaren larriari:\n— Juanito naiz orduan?\n— Juan Aizpuru deitu izan zinen hiru urtera arte.\nTererekin izan zuen aurreneko hitzordu hartara, inoiz gutxitan bezala jantzita atera zen Mateo Vallejo etxetik. Balkoian erre zuen zigarroa, Abran galduta begirada. Sukaldeko apalean utzi zuen paketea gero, tiraderan beren-beregi gordeta kiskeroa. Neure gelatik aditzen nion kolonia usaina. Atea zabalik zegoen, eta pasilloan zebilela sumatu nuen, jo atzea eta jo aurrea. Kuku egin zidan ate ostetik, bazihoala. Lasai joateko esan nion, gustura nengoela etxean. Irakurtzen jarraitu nuen, gehiegi gustatzen ez zitzaidan liburu bat leitzen, eta hala harrapatu ninduten ilunabarrak eta aitite Mateok bueltan heldu zenean.\n— Afaldu ere egin beharko dugu ba...\nBeteta zekartzan begiak. Zapatak eranzteko eseri zenean, luzaroan egon zen galtzerdi ilunetan bildutako oinei beha, egindako bideaz harrituta balego moduan. Tererekin egon ostean etxerakoa ilunpeen bila egin zuela, oso gerora aitortu zidan.\nHitzokin batera negar anpuluak atera izan zaizkit neuri ere, non ostia zeunden zu.\n— Gertatuko dinat tortillatxo bat?\nGizon bat bakarrik espaloian barrena, bizitza iruntzietara jarri diotena.\nEgia esan, neuk aitite Mateori egiteko moduko galdera zen Mateo Vallejok egun hartan Tere Aizpururi egin ziona:\n— Eta esadazu, zer zen nire aita?


Donostiako 2018ko Urrezko Danborra aukeratzeko prozesua ireki dute | Herriak eta hiriak | EITB\n2018ko Urrezko Danborra aukeratzeko prozesua ireki dute\nHautagaitzak azaroaren 5era arte aurkeztu ahalko dira, eta herri-bozketa abenduaren 11tik 17ra egingo da. Abenduaren bukaeran jakingo da zeinek lortu dituen boto gehien.\n2018ko Urrezko Danborra aukeratzeko aurkezpen ekitaldia. Argazkia: Donostiako Udala.\nDonostiarrek Urrezko Danborra proposatu ahal izango dute urriaren bukaeran\nUrrezko Danborra aukeratzeko prozesu berria martxan da. Eneko Goia Donostiako alkateak eta Duñike Agirrezabalaga Parte-hartze zinegotziak eman dute horren berri, eta, hain zuzen ere, urrian, azaroan eta abenduan egongo da prozesua zabalik.\nGaur hasita, Donostian erroldatuta dauden herritar guztiek Urrezko Danbor parte-hartzaileena jasotzeko hautagaiak proposatu ahalko dituzte, baina elkarteek, fundazioek, kirol klubek eta Donostiako Udaleko taldeek ere egin ahalko dituzte. Proposamenak web atariaren bidez egin ahalko dira, eta gune berezia jarri da bertan horretarako, baina Udalinfoko bulegoetan (Altza, Easo, Morlans eta Udaletxeko bulegoetan) eta Herri Partaidetza sustatzeko Easoko bulegoan ere egin ahalko dituzte proposamenak. Bertara joaten diren pertsonek laguntza teknikoa jasoko dute proposamena on-line plataformaren bidez egiteko. Hautagaiak aurkezteko epea azaroaren 5ean amaituko da.\nAzaroaren 6tik 17ra Idazkaritza Orokorrak eta Herri Partaidetza Sailak proposamenak aztertuko dituzte eta txostena egingo dute. Txosten hori Udalaren Bozeramaileen Batzordera bidaliko da, eta batzorde horrek 3-5 hautagaitza aukeratuko ditu azaroaren 20a eta 23a bitartean.\nHurrengo bost eguntean, hau da, azaroaren 24a eta 29a bitartean, Donostiako Udala hautagaiekin harremanetan jarriko da Urrezko Danborra jasotzeko hautagai izan nahi duen jakiteko.\nAbenduan erabakiko da\nHautagaitza saritua abenduan jakingo da, eta, horretarako, herri-bozketa egingo da abenduaren 11tik 17ra. Donostian erroldatuta dauden 16 urtetik gorako donostiarrek parte hartu ahal izango dute bertan. On-line eman ahalko da botoa, Udalaren webgunean, eta Udalinfoko bulegoetan (Altza, Easo, Morlans eta Udaletxea) eta Herri Partaidetza sustatzeko Easoko bulegoan ere bozkatu ahalko da. Bertan, laguntza teknikoa egongo da on-line plataforma bidez bozkatu ahal izateko.\nPertsona bakoitzak behin bozkatu ahal izango du, eta horretarako hainbat datu eskatuko zaizkio. Horrenbestez, "pertsona bat boto bat" printzipioa bermatuko da.\nBozketa amaitu eta prozesua egiaztatutakoan, hautagai irabazlearen izena argitaratuko da, eta abenduaren amaieran berretsiko du Udalbatzak irabazlea.\nDonostiako Danborrada bertan behera\nUrrezko Danborra 2021


Ez da teknologia... | Agenda | Berria\nEz da teknologia...\nAspaldi irakurri nuen Steven Johnsonen Emergence: The Connected Lives of Ants, Brains, Cities and Software liburua, baina azken gertakari askok berriz irakurtzera eraman naute. Liburuan larrialdiaren kontzeptua lantzen du inurriak, garunak, hiriak eta softwarea bezalako adibideen bidez. Larrialdia, elementuak bateratuz, sistemaren propietateak elementuen propietateetatik eratorri ezin daitezkeen sistemak sortzeko moduari deritzo.\nLarrialdiak arau sinple batzuei jarraitzen die. Azkena eta garrantzitsuena, beharbada, bizilagunekin harremana izatearen garrantzia. Ondoriozta daiteke ondoan daudenekin elkarrekintzan egoteak kontaktu gehiago sortuko duela elementu ezberdinen artean. Horrek, sistema informazio lokaletatik abiatuz, jarrera global bat izatera bultzatuko du, baldin eta masa kritikoa badago.\nAzken hauteskundeetako Podemos alderdiaren emaitza edota aste honetako Can Vies zentro soziala hustearen ondorioz sortutako liskarrak larrialdi fenomenoak dira. Elementuak bakarturik aztertuz, ez genuke inoiz fenomeno osoa ulertuko. Hau da, Pablo Iglesiasen figuran bakarrik zentratuz eta gizartean izandako aurrekariek sortutako sareak alboratuz, ezin dugu ulertu; Can Vies beste zentro sozial okupatu bat bezala ikusita eta Sants auzoan hortik abiatutako dinamikek duten garrantziaz jabetu gabe ezer uler daitekeen bezala.\nEra horretako fenomenoak aurreikustea zaila bada ere, gertatzen direnean ondo ulertzen da larrialdiaren indarra. Horregatik, gizartea gako horietan ere aztertzen saiatzea beharrezkoa dugu, teknologiek hartzen duten paperetik harago.


"Plentziako erasoa ez da kasu isolatu bat; sistema heteropatriarkala errotuta dagoenaren seinale da" - Uribe kosta - Hiruka.eus\nGetxoko mugimendu feminista\nIker Rincon Moreno 2021-09-01 10:13\nGetxoko mugimendu feministak deituta, milaka lagunek deitoratu dute gaur iluntzean joan den domekan udalerriko 17 urteko neska batek jasandako sexu-erasoa. Bertaratutakoek euren babes eta elkartasun osoa eskaini gura izan diote erasoa salatu duen gazteari: "Ez zaude bakarrik!".\nDomeka goizaldean, Plentziako hondartzan, 17 urteko getxoztar batek jasandako talde bortxaketa salatzeko manifestazioa egin dute gaur Algortan. Udalerriko mugimendu feministak deituta, protesta 20:00etan abiatu da, Telletxe plazatik. Mila lagunetik gora batu dira, "erasorik ez, erantzunik gabe!" oihuak ozen kalerik kale zabaltzeko.\nAlgortako erdigunea gurutzatu ondoren, San Nikolas plazan batu dira guztiak, mota horretako erasoez nazkatuta daudela azpimarratzeko. "Haserre gaude, osasun larrialdia ez da pairatzen ari garen pandemia bakarra. Igandekoa ez da kasu isolatu bat, ez eta ausazko gertaera bat ere", deitoratu dute mugimendu feministako kideek, eta mahai-gaineratu dute horiek "sistema heteropatriarkala errotuta dagoenaren seinale" dela: "Emakume gisa sozializatuta gaudenoi sistematikoki eraso egiten zaigu, bortxatzen gaituzte eta hiltzen gaituzte".\nHorren ildotik, gizartearen ardura nabarmendu dute, askotan, biktimei jasandako erasoaren erantzule egiten zaielako. "Gugan pisua jartzen dute askotan: etxerako bidea bakarrik egiteko hautua egin dugulako, gure gogoen arabera jantzi garelako, mozkortzea erabaki dugulako... Etengabe epaitzen zaigu, erasoak nolabaiteko justifikaziorik izango balu bezala".\nHorri erantzunez, baina, aldarrikatu dute ezerk ez diola inori emakumeen gorputzak eta bizitzak zapaltzeko eskubiderik ematen, "ez eta komunikabide batzuei gure kontura morboa eta diskurtso xenofoboak zabaltzeko eskubiderik ematen ere".\nKontuak horrela, antolatuta daudela ohartarazi eta azpimarratu dute euren arteko babes-sareak "gero eta indartsuagoak" direla: "Ez dugu beldurrik, eta erantzuteko prest gaude. Autodefentsa feministaz armatuta gaude!".\nHala ere, jendarte feminista bat eraikitzeko lanean jarraituko dutela jakinarazi dute, "ez dagoelako erantzun gogorragorik lanean segitzea baino, eta gizarte justuago eta feminista baten alde borroka egitea baino".\nBozeramaileen Batzordeak deitutako mobilizazioa, aurretik\nOrdu erdi lehenago, 19:30ean, Getxoko Udaleko Bozeramaileen Batzordeak deituta, mobilizazioa egin dute Telletxe kaleko puntu morean. Emakume elkarteei eta Berdintasun Kontseiluan parte hartzen duten erakundeek bereziki eskatu diete deialdiagaz bat egin dezaten.\nGetxoko Udalak berdintasuneko eta begiruneko balioak oinarri dituen gizartea lortzeko lana defendatzen jarraituko duela ere azpimarratu dute bertan; emakumeek sexu-harremanak nogaz, noiz eta nola izan gura dituzten askatasunez erabaki dezaketen gizarte baten alde, hain zuzen ere.


'Archer' AEBko animaziozko telesailean euskaraz mintzo dira\n'Archer' AEBko telesailean euskaraz mintzo dira\nAzken eguneratzea: 2018/10/23 12:59 (UTC+2)\nAnimaziozko telesailaren bederatzigarren denboraldian, euskarazko hitzak erabiltzen dituzten tribu bateko kideak entzun daitezke.\nMua-mua tribuko emakumea (eskuinean). Youtubeko bideo batetik ateratako argazkia\nDemagun atzerriko zure telesail gogokoena ikusten ari zarela, eta bat-batean, euskarazko hitzak entzuten dituzula pertsonaien ahotik. Harrigarria, ezta? Bada, horixe bera gertatu zaie 'Archer' AEBko telesailaren jarraitzaileei. FX Network kate estatubatuarrak egin du "kultuzko" bihurtu den animaziozko telesaila (Espainiako Estatuan Movistar Plusen dago ikusgai), eta bederatzigarren denboraldian, gure hizkuntzari keinu egin dio.\n"Euskal hiztunak" Sterling Archer protagonistak eta bere taldekideek Arriskuaren Uhartean topatzen dituzten Mua-mua tribuko kideak dira. Berba solteak esaten dituzte, baina testuinguruan dute zentzua.\nGarikoitz Martinez erabiltzaileak udan eman zuen aurkikuntza bitxiaren berri, eta bere blogean Mua-muatarrek erabilitako euskal hitzak bildu zituen. Bederatzigarren denboraldiko seigarren eta zazpigarren atalean, "lagundu", "laguna" edo "zakila" entzun daitezke, besteak beste.\nMartinezek berak Youtubera igotako bideo honetan, adibidez, tribuko emakume batek "lagundu, lagundu" esaten duela entzun daiteke argi asko (14-15 segundoetan):\nBada gehiago. Nicolas Bernier erabiltzaile quebectar euskaldunak beste zati hau harrapatu du. Bideoan "zakila gizona" aditu daiteke, pertsonaietako batek daraman gerripekoari buruz hitz egitean:\nTelebista ari nintzen begiratzen eta bapatean "zakila gizona" entzun dut programa batean. Eta badirudi Archer programan Mua-mua tribuko kideek euskaraz hitz egiten dutela pic.twitter.com/kP4n30KVSh\n— Nicolas (@NicolasBernierD) 19 de octubre de 2018\nErabiltzaileok atzeman ahal izan dutenez, "zure laguna" berbak darabiltzate tribu horretako kideek laguntasuna adierazteko, eta inoren lan ona eskertzeko "ona, gudari" botatzen dute. Beste bideo honetan, nazien kontrako borroka batean murgilduta daude protagonistak eta Mua-mua tribuko kideak. Halako batean, "Atzera, atzera, batu baruka" oihukatzen du buruzagietako batek kideei alde egiteko aginduz. Geroago, "prest egon zaitezte" adierazteko "kokatu" erabiltzen du.\nBeste zati batean... Nazien kontra borrokatzen ari dira eta entzuten da "Atzera, atzera, batu baruka.... kokatu!" pic.twitter.com/fswetEFcgr\nAurretik ere entzun izan dugu euskara AEBko telesail eta pelikuletan. Bitxikeri andanarekin telebista programa osatu zuen Felix Linaresek "Los vascos conquistan Hollywood" goiburupean. Baina bertan bildutakoek 'Archer' telesaileko tribuko kideek baino euskara kaskarragoa zerabilten, inondik inora.


1988an, garapenerako 11 GKEek Euskadiko Garapenerako GKEen Koordinakundea osatu zuten. Helburua modu koordinatuan aritzea zen, hausnarketa eta eztabaidaren bitartez, jarduera koherente zein eraginkorragoak bultzatuz. Garai hartan, euskal gizarteak eskatuta eta akuilatuta, erakunde publikoak garapenerako lankidetzara aurrekontua bideratzen hasi ziren, baita helburu horrekin euren politika eta esku-hartze propioak diseinatzera ere. Helburu bakarra beraz, inor bazterrean uzten duen eredutik haratago, milaka kilometrotara bizi diren milaka pertsonek ere, bizitza duina izan zezaten.\nEgun, 80 erakundeek osatzen dute gure sarea eta elkarrekin kalitatezko garapenerako lankidetza sustatzea eta gizartearen eraldaketan eta elkartasun kultura bultzatzen laguntzen dugu, baita pobrezia eta desberdintasunak sortzen dituzten egiturak aldatzen ere.\n2018an, Euskadiko lankidetza-politikek 30 urte betetzen dituzte ere. Orain dela hiru hamarkada, gizarte moduan konpromiso bat hartu genuen eta Euskaditik gure mugetatik urrun gertatzen zenari ere arreta jarri behar geniola erabaki genuen, inoren minari ezin geniola entzungor egin, hain zuzen ere.\nAurrean erronka asko izan arren, asko dira lortutako aurrerapausoak ere. Gure inguruan gertatzen dena loturik dagoela munduko beste leku batzuetan gertatzen denarekin ikasi dugu. Baita pertsona batzuk oparotasunean eta gehiegikerian bizitzeko, beste batzuk eskasian eta pobrezian bizi behar direla ere, horren ondorioak jasan beharrean. Emakumeek eta gizonek ez badituzte eskubide, aukera eta beren bizitzei buruz erabakitzeko ahalmen berak, ezingo dugula gure gizartea aldatu ulertu dugu. Lankidetza ez dela euro eta aurrekontu hutsetara mugatzen jakin izan dugu, politika publikoen atzean pertsonak gaudela, eskolara joateko premia, osasun zerbitzuak eskuratzeko, edateko ura izateko eta bizitza zoriontsua eta indarkeriarik gabea bizitzeko eskubidea eta beharra dugun pertsonak, hain zuzen ere. Pertsona bakar bat ere ez dela legez kanpokoa, legez kanpokoak pobrezia eta desorekak eragiten dituzten kausak direla berretzi dugu. Justizia eta elkartasuna mundua aldatzeko giltzarriak dira.\nErakunde publikoek, garapenerako GKEek eta herritarrek elkarrekin egindako ibilbideak utzitako aztarna ezabaezina da. Hori dela eta, 2018an zenbait ekimen egingo ditugu 30 urte aztarna uzten lelopean.


Nola erosi gemstones naturala Siem Reap-n?\nGemological Institute Kanbodiako\ngemstones naturala, Siem Reap\nOrri hau lotzen baduzu, beranduegi izan daiteke.\nSiem Reap-en gemstones edo bitxiak erosi aurretik, garrantzitsua da beheko informazioa irakurtzea.\nSiem Reap munduko lekuenetariko bat da, non gemstones gehienak iruzurrak daude.\nTurismo leku guztietan bezala, ia dena faltsua da. Turistak produktu faltsuetatik datozen diru kopuru handi bat dago, eta oso ondo dakite turistek ez dutela berriro kexatuko, euren herrialdera itzuli ondoren.\nGemstone iruzurrak eguneko milaka dolar merezi du turismo denboraldi baxuan, eta hainbat ehun mila eguneko altueran zehar, azarotik martxora bitartean.\nTuristek dirua lapurtzeko modurik onena da, indarkeria gabe eta irribarre batekin.\nZorterik baduzu, jendeak ez zaitu trabarik egingo, baina aholku asko eskatzen dizkizun pertsonek mafia handi honen parte dira. Beraz, ez da inor fidatu: gida turistikoa, hoteleko harrera-zerbitzua, autobus-gidaria, taxi-gidaria ...\nEgunero, gemologiako institutura hurbiltzen diren jendea ikusten dugu. Beren gemstones probatu dituzte gure laborategian Google-n aurkitutako helbidea aurkitu ondoren, baina dagoeneko beranduegi da. Une horretatik aurrera bezeroak dendatik ateratzen uzten du. Ez dago itzulketarik.\nEzin dugu zenbatzen zenbat aldiz emakumeak negarrez ikusi genituenean ehunka edo mila dolar gastatu zituztela gemstones faltsuetan eta bitxi bitxietan\nIzan ere, badira gemstones galtzada denda dozenaka, irabazleak partekatuak, hoteleko harreragilea, gidaria, gidaria, eta abar saltzen dituztenak. Horrelako faltsutzaileek 50% salmentako prezioaren%\nOso erraza da turista batzuei kontatzea, tokian tokiko hizkuntza ulertzen ez dutelako, eta bere lagun berrien irribarre eta adeitasunez liluratuta daude.\nBitartekari bat galdetu nahi baduzu, gurekin harremanetan jarri erreserbatu nahi baduzu, hona hemen erantzungo dizuten adibide batzuk: (gure bezeroen testigantzak dira)\n- "Telefonoz deitu saiatu naiz, baina denda hau itxita dago"\nErrealitatean, oker dago! Urtero irekita gaude. 7 egun astean, 9-etan 10-etara\n- "Denda honek faltsu gemstones saltzen ditu, baina denda bat duen lagun bat daukat, 20 urtez ezagutzen dut, fidatu egin dezakezu. "\nErrealitatean, oker dago! Bakarrik gemstones naturalak saltzen ditugu, eta bakarrak gara!\n- "Zure hoteletik oso urrun dago, hobe da eta urrunago"\nErrealitatean, oker dago! Siem Reap erdigunean gaude\n- "Dagoeneko denda hau ez da itxi, itxi egin dute baina denda ona dakit, nahi baduzu, gidatuko dut"\nErrealitatean, oker dago!\nGezurretan eta manipulazioan oso urrun joan daitezke. Egunen zain mantendu ahal izango dituzu, pitzatu eta hurrengo solairura joan nahi baduzu, hegan egin aurretik. Hor duzu ! Azkenean bota duzu!\nHori dela eta, garrantzitsua da zeure liburua. Horrela, 100% segurua izango zara. Zure hoteletik doako garraioa eskaintzen dugu. (Txangoak)\nEz izan zalantzarik gurekin harremanetan jartzeko. Inor ez da zure burua baino hobea. Ingelesa, frantsesa, khmer ... hitz egiten dugu.\n- Deitu bulegoan: + 855 63 968 298\n- Telefono mugikorra / WhatsApp / Line / WeChat: + 855 92 615 288\n- Facebook Messenger: Kanbodiako Institutu Gemologikoa\n- Posta elektronikoa: info@gem.agency (oso denbora laburrean erantzungo dugu)\nBeste dendatik gemstone bat erosi nahi baduzu, ziurrenik benetako gemstone bat delako ziurtagiri bat eskatzeko. Ziur benetako ziurtagiria graduondoko gemologo batek egin behar dela jakitea, laborategi gemologiko batean. Beste edozein ziurtagiri faltsu bat da\nSiem Reap-eko dendek esaten digute elkarrekin bazkidea dugula, okerra da. Ez dugu bazkide. Hau ez da denda honek gure laborategiak igorritako ziurtagiri bat edo bi dituelako, eta horrek esan nahi du saltoki honetako milaka gemstones salgai egongo direla. Hain zuzen ere, gure ziurtagiriak erakusten dituzten beste gemstmioak legitimatzea da. Beste gemstones egiak baldin badira ere, bat-batean ziurtagiriak izango lirateke.\nEz dago zerrendatutako gemstone dendan Siem Reap-en "Erosketak" kategorian gureak izan ezik. Galdetu zeure buruari galdera: zergatik? Erantzun jakiteko, egin behar duzun guztia ulertzen da gemstone dendek eskatu duten guztia TripAdvisor Bere orria kentzeko, iruzurrei buruzko kexak bakarrik jaso zituzten.\nJakin ez ditugun gemstones saltzaileek minik egiten saiatzen. Ez horiek guztiak ez dira txarrak, batzuk benetako gemstones saltzen zintzoa uste, gemstones horiek faltsuak dira edo tratatu jakitea gabe. Baina azken finean, emaitza bezeroarentzat berdina da\nOrain eskuragarri: Gemstones handizkako\nHawaii-ko Kilauea erupzioak ez zuen zeremoniako gemstones euria egin\nAbout Post Egilea\nIzar rubiko sintetikoa\nAngkor enkantea Bangkok Bangkok Harribitxiak eta Bitxiak Azoka Handiena Diamond Blue Diamond DeBeers De Beers Gems zerutik gemstones Gemstones handizkako Giant Diamond gidatuko sendatzeko kristalak Jayesh Patel Bitxiak Jubilee Ruby gemstones naturala Inaugurazio Pink diamante prezioak Errege Opal Ruby iruzur Siem Reap Somadevi diamante sintetikoak bitxiak ederrena Top Bitxiak Tour Berezi Pink World Record\nIzar sintetikoa zafiroa: https://t.co/M8nqZ4Qd9D arabera @YouTube Duela egun 18\nOpal sintetikoa: https://t.co/gzSdlE1d5O arabera @YouTube Duela egun 18\nParaiba tourmaline: https://t.co/HOicGTC6yn arabera @YouTube Duela egun 18\nIzar sintetikoa ruby: https://t.co/LrskchkJGK arabera @YouTube Duela egun 18


Buesa Arena Betetzea, Erronka Komunikatiboa Eta Kooperatiboa » Arteman Komunikazioaren Artisauak\nBuesa Arena betetzea, erronka komunikatiboa eta kooperatiboa\nAgian Humanity at Music, Sinfonia kooperatiboa da ARTEMANek inoiz kudeatu duen proiekturik konplexuena. Arrakasta kasua da, ezbairik gabe. Desberdina, konplexua, enbor nagusi bakarrarekin baina sustrai eta arrama ugarirekin. Humanity at Music, Sinfonia kooperatiboak kolektibo eta komunitate kooperatibo guztia erakarri eta harrapatu nahi du, baina ez soilik kooperatibistak, baita 60 urteko esperientzia kooperatiboa hain gertu sentitzen ez duten pertsonak ere.\nBereziki kultura egitasmo bat da. Baina aurreneko irakurketaz harago, Humanity at Music komunikazio plataforma itzela da, marketin erreminta egokia, gure historia kontatzeko modu berri bat. Gaur egun MONDRAGON Korporazioa zer den kontatzeko erabiltzen dugun estilo berria, iragana eta etorkizuna irudikatzeko beste modu bat. Planetaren txoko txiki honetan kooperatibismoak duen garrantzia lau haizetara helarazteko modua. Baina, bereziki, Humanity at Music proiektu kooperatiboa da. Zalantzarik gabe, ohikoak baino gai askoz atseginagoa.\nEta ARTEMANek, kooperatiba euskaldun eta konprometitu lez, hasieratik eskaini dio babesa Korporazioak sustatutako iniziatibari. Sorkuntzan izan ginen, garapenean eta amaiera fasean ere izango gara. Artista handien ondoan lan egiteko aukera izan dugu eta haien lana goraipatzen aritu eta ari gara. Besteak beste, Fernando Velazquez musika egileak sortutako sinfonia ederra; Jon Sarasuak neurrira eginiko letrak, bete-betean asmatzen dutenak gure historiarekin; Kukai dantza taldearekin; Euskadiko Orkestra Sinfonikoarekin, Pirritx, Porrotx eta Marimotots pailazoekin… eta abesbatzetan, era anonimoan, ari diren abeslari guztiekin.\nMugimendu kooperatiboa enplegu sortzailea da, aberastasun iturri, ongizate eta garapen jasangarriaren sustatzaile, berdintasunaren eredu eta elkartasun zein solidaritate erakusle. Eta mugimendu kooperatiboa euskara ere bada, eta kultura. Humanity at Music egitasmoak hori guztia erakutsi nahi dio gizarteari. Gertukoari eta nazioarte osoari. Eta orain arte, han eta hemen, txaloak jaso ditu. Aitortza keinu ugari nonahi: Quebec-en, Bilbon eta New York-en.\nBada beste modu bat, baita komunikatzeko ere\nARTEMANek kontakizun berriaren sorkuntzan eta hedapenean parte hartu du. MONDRAGON Korporazioko beste pertsona batzuekin batera produkzio lanetan aritu gara, bai, herriz-herriko ekitaldiak antolatzen eta koordinatzen. Arrasaten, Aretxabaletan, Oñatin, Gernikan, Iruñan eta Tafallan. Egitasmoa hazten ikusi dugu, hedabideetan edukiak argitaratu ditugu: telebista, irrati eta egunkarietan espazioak irabazi ditugu gure ahaleginari esker; sare sozialetan kanpaina ezberdinak abiarazi ditugu, ikus-entzunezko ugari ekoitzi eta hedatu dira. Proiektuaren web nagusia ere diseinatu eta sortu dugu www.humanityatmusic.com eta berau da orain komunikazio plataforma nagusia. Bertan eskuratu daitezke irailaren 14ko ekitaldiaren sarrerak edo eta egitasmoaren gaineko informazio guztia jaso daiteke, eguneratua, bisuala, argia, dinamikoa. Bertatik, hala nahi izanez gero, abuztuan sinfonia kooperatiboa osatzen duten zortzi piezak entzuteko aukera izango du interesatuak. Eta hori guztia bertatik bertara eginez, konturatu gara badela beste modu bat gauzak egiteko, baita komunikatzeko ere.\nEta orain zer? Dagoeneko azken txanpan sartuta gaude, alegia, guztiok burua, bihotza eta hankak (utopian eta entropian diharduten bi hanka horiek) irailaren 14an Buesa Arenan ospatuko den festa handian jarriak ditugu. Buru-belarri dihardugu horretan. Denok batera arraunean egiteko unea da. Unea da jendea animatzeko. Azken edukiak helarazteko, aireratzeko. ARTEMANek, proiektuaren parte lez, eskuratu ditu bere sarrerak. Gutariko asko egun pasa ederra egitera gerturatuko da Gasteizera, pailazoekin gozatzera eta orohar familian gozatzera. Beste asko zuzenean ikuskizunera gerturatuko dira. Buesa Arena betetzea da gure erronka kooperatiboa eta komunikatiboa orain, eta halaxe izango da datorren hilabetean.\n26th uztaila 2019\nIturria: Arteman, Bideoa, Diseinua\nTagged: dokumentala, erraiak, euskara\nOpor ostean, indarberrituta\nAgur, Joxerra Elortza!


Previous Article Omenaldia Camino Oscoz (Argazkiak eta Bideo)\nNext Article Robespierre gogoan zaitugu\n1.- Espainiak Euskal Herria mendez mende su eta gar konkistatu, zatitu, kolonizatu, erdaldundu, esplotatu eta zapaldu izan du. Hasieran, Leoiko erresumak eta Gaztelako konderriak abiatu zuten eraso inperialista kriminal hau, 1054ko irailaren 1ean, Atapuerkako batailan. Laster etengabeko gerra ikaragarri honek mila urte beteko ditu, beraz. HERRITAR BATASUNAko independentista eta sozialista iraultzaileok ez dugu inoiz ahazten egitate historiko determinante hau. Euskal Herria Nazio okupatua da, militarki konkistatua eta Frantzia zein Espainiaren artean zatitua. Biolentziaz. Armen bidez. Euskal Herriak ez zuen independentzia galdu 1512an, non Nafarroaren konkistaren amaiera hasi baitzen, baizik eta ia 500 urte lehenago abiatu zen prozesua. Ez ahantzi!\n2.- Espainia ez da nazio bat, porrot egindako Inperio bat baizik. Europa, Afrika, Asia, Ozeania eta Ameriketako gainontzeko nazio zapalduak ahaztu gabe, Iberiar Penintsulako Herri Langile guztien espetxea izan zen, harik eta Portugalek 1640ko abenduaren 1ean Independentzia berreskuratu zuen arte. Espainia oligarkia inperialista baten estatua da, Euskal Herri Langilearen etsaia. Berdin dio Estatu Espainolaren forma politikoa zein den: Inperioa, Monarkia absolutua, Faxismoa, Errepublika burgesa, Diktadura militarra, Monarkia konstituzionala, Herri Errepublika...\n3.- Hau esanda, azpimarratu behar dugu 1700az geroztik Espania gobernatzen duen dinastia borboitarraren izaera ustel, kriminal, mafioso eta endakatua. 1589an iritsi ziren borboitarrak Frantziako tronura. 1793ko urtarrilaren 21ean Luis XVI Frantziako errege borboitarra exekutatu zuen Frantses Iraultzak, gillotina erabiliz. Horregatik aldarrikatzen dugu, “Robespierre, gogoan zaitugu!”, iraultzaile frantsesaren omenez. Hori bai, inolaz ere ahantzi eta barkatu gabe Frantses Iraultza xobinista etra inperialistak Euskal Heri Langilearen aurka egindako krimen guztiak. Frantzia ere gure etsaia da, Espainia den bezalaxe. 1848ko Iraultzaren ondorioz abdikatu eta ihes egin zuen Frantziatik azken borboiak. Ironikoki, Nafarroako erregea izan zen lehena, Henrike III. Sozialista proletario iraultzaileok garen heinean, ez dugu erregerik nahi, ez Nafarroan, ez inon. Euskal Herri Langilea da gure aberri eta amerri bakarra. Nafarroako Euskal Errepublika Sozialista, gure helburu taktikoa. Hori lortu arte, borroka etengabea!\n4.- Juan Carlos Borboikoa kriminala dela gauza jakina da Euskal Herrian. Betidanik. Francisco Franco diktadore nazional katoliko faxista eta genozidaren oinordekoa. Hamaika mila froga daude, hasi Chavez komandante iraultzaileari esandako “¿Por qué no te callas?” harroputz eta inperialista horretatik, segi Euskal Herria eta gainontzeko Herri Langileen aurka egindako krimen guztiekin, eta bukatu Saudi Arabiarekin duen lotura mafioso eta genozidan, Yemenen egunero ikusten duguna. Baina ez gaitezen oligarkia espainolistaren tranpan eror, bere semea Felipe Borboikoa bere aita bezain kriminala da. Euskal Herriaren etsaiak dira biak, hiltzaileak, okupatzaileak eta torturatzaileak. Euskal Herri Langileak jasaten duen zapalkuntzaren arduradun gorenak dira, Frantziako V. Errepublikaren presidente Emmanuel Macronekin batera. Espainiako Borboi familia osoa espetxeratu eta epaitu behar da, bere krimenengatik. Eta guk Robespierreren soluzioa babesten dugu. Justizia iraultzailea. Argi eta garbi. Noiz lortuko dugu hori? Estatu Espainoleko Herri Langileok matxinatzen garenean. Beraz, irtenbide bakarra, Euskal Iraultza Sozialista egitea da. Gainontzeko guztia, garrantzitsua izanik ere, bigarren mailako kontuak dira.\n5.- Fartsa esperpentiko honek argi uzten du, beste behin ere, PSOE-GAL Berrezarkuntza Monarkiko Neofrankistaren zutabe nagusia dela. Eskuin mutur frankista eta faxistak ez dira hain zentralak oligarkiaren sisteman: PP, Ciudadanos, VOX... Sozialdemokrazia espainolista da Neofrankismoaren bihotza. Eta honek agerian uzten du “Gobernu Progresista” babestu zuten indar politiko autonomista sozialdemokrata guztien saldukeria: EHBildu, ERC, BNG... Burgesia basko espainolaren alderdia den PNVren ustelkeria aipatu gabe. Denak pikutara bidali behar ditugu!\nBide bakarra dugu sistema kriminal hau behingoz suntsitzeko, Independentzia, Sozialismoa, Amnistia Osoa, Berreuskalduntzea eta Birbatasun Nazionala eskuratzeko: formazioa, antolakuntza eta borroka, Euskal Iraultza Sozialistaren alde. Klaserik, estaturik eta patriakaturik gabeko Euskal Herri libre eta burujabe helburu. Animo, antolatu eta borrokatu gurekin batera! Aurrera beti!\nEUSKAL IRAULTZA SOZIALISTAK


KALAMUA KORRIKALARI TALDEA: APUKO EXTREM (2. ATALA)\nAzkenean egin dut ateratako argazki eta egindako grabaketekin montaia!! Txukuna edo ez zuek esan beharko duzue!! Espero dut gustokoa izatea... Lasterketako une kritikoenetako argazki eta bideoak "censuratuak" izan dira, "para no herir la sensibilidad del público"... Egia esanda, une batzuetan euria egin zigun, adibidez 60 eta 75 km artean eta beste une batzuetan hain bizkor gindoazenez oso zaila zen grabatzea edo argazkiak ateratzea... Han IE!! Ah, eta beste gauza bat, 3 haundietarako porra egiten hasi!! Yo apuesto por el Guru!! 15 ordutan baietz!!\nGAIAK · TEMAS APUKO EXTREM, bideoa\nBetiko moduan bideoa oso kaskarra ;)\neta porra horretarako nire apostua: ezetz! (... edo azkenean joango al da ba?)\nnik uste nuen beste sorpresa zuela buruan, hau da 3Hak-el-Reencuentro, baina badirudi beti bezala berandu heldu naiz .. berrietara... QUE HABLE EL GURU!!\nBerriro ere zorionak! Bideoa ederra! Eskertzekoa da karrera ondoren hartu duzun lan guztia. Partehartzaileei ere, zorionak KKTen izena hain ongi ordezkatzearren.\nPORRA: entre los inscritos zu bigarren, Iñaki lehena. Os va a dar pal pelo. Kilianen entrenamenduak, eta zuzendariaren aholkuak, eta karreran, aldizka, kafesnea bolloarekin. Guk helburuak betetzen. Zein da zure helburua?\nNire helburua zure mutilari irabaztea!!


Mendi Galduen Topagunea: Txindoki (1346metro)\nEuskal Herrian mendi gutxi daude Txindoki bezain ezagun zein ederrak. "Euskal Zerbinoa" deitzen dioten mendi honek 1346 metrotako garaiera dauka. Larrunarri izenaz ere ezagutzen da. Gipuzkoan barrena sartzen den Aralargo mendikatearen barruan dago Txindoki.\nAukera anitz ematen dituen mendia da hau: igoera normala, mendebaldeko arista, eskaladako guneak...\nGaur jarraitutako bidea, bide erabiliena da, hain zuzen, Larraitzetik gora doana. Bideak ez dauka galbiderik, baina hala ere, nahi duenarentzat, sarreraren amaieran Tracka daukazue. Kontuan izan beharreko gauza bat, desnibela da. 950 metrotako desnibelari egin behar zaio aurre.\nLarraitzen hasiko dugu gaurko ibilia. Aparkalekuaren aurrean hasten den pista jarraitu beharra daukagu. Nahiz eta ez izan seinale askorik, egia esan, ez dira beharrezkoak. Bidea oso nabaria baita.\nPistaren amaieran basotxo bat zeharkatuko dugu, eta ondoren, mendiaren hego maldara irtengo gara. Bertan bira bat eginez, artzaien bordetara iritsiko gara.\nJarraituko dugun bidea\nJeitsieran erabiliko dugun bidea\nOrain arte daramagun bidea\nBordetatik gora doan bideak ere ez du inongo zailtasunik. Gu igotako egunean, elur ugari zegoen, eta baita izotz pixkat ere. Baina hala ere, ez genuen zailtasunik izan.\nElur ugari zegoen\nLainoek ez digute ezer ikusten uzten\nJeitsierarako erabiliko dugun bidea, beheko langara zuzen jeisten den bidea da. Bertan gerrirainoko elurra aurkitu genuen. Azkenik, igoerako bidearekin topo egin, eta berriz ere, Larraitzeraino desegin beharko dugu eginiko bidea.\nJeitsierako bidearen sarrera\nTracka (Wikiloc): http://es.wikiloc.com/wikiloc/view.do?id=4076429\nAltuera max: 1346m.\nAltuera min: 392m.\nDesnibel positiboa: 953m.\nDesnibel negatiboa: 953m.\nTxindokira eginiko beste igoera batzuk:\n- Txindoki - Mendebaldeko arista (IV+) - Larraitzetik - 1346m (2011/07/30)\n- Txindoki - Mendebaldeko arista (IV+) - Larraitzetik - 1346m (2011/05/25)\nEtiketak: Elurra , Gipuzkoa , Mendia , Txatxarro , Txindoki